2012O0027 — MT — 22.06.2015 — 003.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

►B LINJA GWIDA TAL-BANK ĊENTRALI EWROPEW tal-5 ta’ Diċembru 2012 dwar is-sistema Trans-European Automated Real-time Gross settlement Express Transfer (TARGET2) (riformulazzjoni) (BĊE/2012/27) (2013/47/UE) (ĠU L 030 30.1.2013, p. 1)

Emendat bi:









▼B

LINJA GWIDA TAL-BANK ĊENTRALI EWROPEW

tal-5 ta’ Diċembru 2012

dwar is-sistema Trans-European Automated Real-time Gross settlement Express Transfer (TARGET2)

(riformulazzjoni)

(BĊE/2012/27)

(2013/47/UE)







IL-KUNSILL GOVERNATTIV TAL-BANK ĊENTRALI EWROPEW, Wara li kkunsidra t-Trattat dwar il-Funzjonament tal-Unjoni Ewropea, u partikolarment l-ewwel u r-raba’ inċiżi tal-Artikolu 127(2) tiegħu, Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 3.1 u l-Artikoli 17, 18 u 22 tiegħu, Billi: (1) Il-Linja Gwida BĊE/2007/2 tas-26 ta’ April 2007 dwar sistema Trans-European Automated Real-time Gross settlement Express Transfer (TARGET2) ( 1 ) ġiet emendata f’bosta okkażjonijiet. Peress illi huma meħtieġa aktar emendi għal din il-Linja Gwida sabiex jiġi inkorporat materjal li qabel kien intern għall-Eurosistema u jiżdiedu d-definizzjonijiet meħtieġa, kif ukoll dispożizzjonijietfir-rigward tal-inapplikabbiltà ta’ sanzjonijiet lill-banek li mhumiex fl-Unjoni, il-qsim ta’ informazzjoni fir-rigward tas-sospensjoni jew it-terminazzjoni tal-aċċess għall-politika monetarja u l-konsegwenzi ta’ din is-sospensjoni jew terminazzjoni, hija għandha tiġi riformulata fl-interessi taċ-ċarezza u t-trasparenza. (2) It-TARGET2 għandha sistema diċentralizzata li tgħaqqad flimkien is-sistemi ta’ saldu gross f’ħin reali nazzjonali u l-Mekkaniżmu ta’ Ħlas tal-BĊE. (3) It-TARGET2 hija kkaratterizzata minn pjattaforma teknika unika msejħa l-Pjattaforma Komuni Unika (SSP – Single Shared Platform). It-TARGET2 hija strutturata legalment bħala multipliċità ta’ sistemi ta’ ħlas, fejn is-sistemi komponenti tat-TARGET2 huma armonizzati sa fejn hu l-aktar possibbli, b’ċerti eċċezzjonijiet f’każ ta’ restrizzjonijiet ta’ liġi nazzjonali. (4) Hemm tliet livelli separati ta’ governanza għat-TARGET2. Livell 1 (il-Kunsill Governattiv) għandu l-kompetenza finali fir-rigward tat-TARGET2 u jissalvagwardja l-funzjoni pubblika tiegħu. Livell 2 (il-banek ċentrali tal-Eurosistema) għandhom kompetenza sussidjarja għat-TARGET2, filwaqt li Livell 3 (BĊNi li jipprovdu SSP) jibni u jħaddem l-SSP għall-benefiċċju tal-Eurosistema. (5) Filwaqt li jaġixxi f’isem l-Eurosistema, il-Bank Ċentrali Ewropew (BĊE) jidħol fi Ftehim Qafas, kif ukoll fi Ftehim ta’ Kunfidenzjalità u Non-Żvelar, mal-fornitur tas-servizz ta’ netwerk indikat mill-Kunsill Governattiv, li jistipula l-elementi ewlenin li jirrigwardaw l-għoti ta’ netwerk lill-parteċipanti, inkluż l-ipprezzar. (6) TARGET2 hija essenzjali għat-twettiq ta’ ċerti kompiti bażiċi tal-Eurosistema, jiġifieri ll-implimentazzjoni tal-politika monetarja tal-Eurosistema u l-promozzjoni tat-tħaddim bla xkien ta’ sistemi ta’ ħlas, Billi: ADOTTA DIN IL-LINJA GWIDA:







TAQSIMA I

DISPOŻIZZJONIJIET ĠENERALI

Artikolu 1

Suġġett u ambitu

▼M3

1. TARGET2 tipprovdi RTGS għal ħlasijiet f'euro, bi ħlas fi flus tal-bank ċentrali permezz ta' kontijiet ta' modulu ta' ħlas (payment module — PM) u Kontijiet ta' Kontanti Dedikati (Dedicated Cash Accounts — DCA). TARGET2 hija stabbilita u tiffunzjona fuq il-bażi tal-SSP, li permezz tagħha l-ordnijiet kollha għall-ħlas jintbagħtu u jiġu pproċessati u li permezz tagħha l-ħlasijiet jiġu fl-aħħar mill-aħħar riċevuti bl-istess mod tekniku. Fir-rigward tal-operazzjoni teknika tal-Kontijiet ta' Kontanti Dedikati fuq T2S, TARGET2 hija teknikament stabbilita u tiffunzjona fuq il-bażi tal-Pjattaforma T2S.

▼B

2. TARGET2 hija strutturata legalment bħala moltepliċità ta’ sistemi RTGS.

Artikolu 2

Definizzjonijiet

Għall-finijiet ta’ din il-Linja Gwida:

(1) “Pjattaforma Komuni Unika (SSP)” tfisser l-infrastruttura tal-pjattaforma teknika unika pprovduta mil-BĊNi li jipprovdu l-SSP;

(2) “sistema komponenti tat-TARGET2” tfisser kwalunkwe mis-sistemi RTGS tal-BĊi tal-Eurosistema li tifforma parti mit-TARGET2;

(3) “bank ċentrali (BĊ)” tfisser BĊ tal-Eurosistema u/jew BĊN konness;

(4) “BĊNi li jipprovdu SSP” tfisser id-Deutsche Bundesbank, il-Banque de France u l-Banca d’Italia fil-kapaċità tagħhom bħala l-BĊi li jibnu u jħaddmu l-SSP għall-benefiċċju tal-Eurosistema,

▼M1

(5) “ ►M3 fornitur tas-servizz tan- netwerk ta' TARGET2 ◄ ” tfisser il-fornitur ta’ konnessjonijiet kompjuterizzati man-netwerk għall-finijiet ta’ preżentazzjoni tal-messaġġi ta’ ħlas fit-TARGET2. Konnessjonijiet kompjuterizzati man-netwerk jiġu forniti permezz tas-SWIFT, u barra minn hekk għall-komunikazzjoni interna tal-Eurosistema, permezz ta’ CoreNet,

▼B

(6) “parteċipant” [jew “parteċipant dirett”] tfisser entità li jkollha mill-inqas kont PM wieħed (detentur ta' kont PM) u/jew Kont ta' Kontanti Dedikat wieħed (detentur ta' DCA) ma' BĊ tal-Eurosistema,

(7) “BĊ tal-Eurosistema” tfisser il-BĊE jew BĊN taż-żona tal-euro,

(8) “Modulu tal-ħlasijiet (PM – Payments Module)” tfisser modulu ta’ SSP li fih isir saldu ta’ ħlasijiet ►M3 ta' detenturi ta' kont PM ◄ fit-TARGET2 fuq kontijiet PM,

(9) “kont PM” tfisser kont miżmum minn ►M3 detenturi ta' kont PM ◄ fit-TARGET2 fil-PM ma’ BĊ tal-Eurosistema li huwa neċessarju sabiex dan il- ►M3 detenturi ta' kont PM ◄ fit-TARGET2: (a) jissottometti ordnijiet ta’ ħlas jew jirċievi ħlasijiet permezz tat-TARGET2; u (b) jagħmel saldu ta’ dawn il-ħlasijiet lil dan il-BĊ tal-Eurosistema

(10) “BĊN taż-żona tal-euro” tfisser il-bank ċentrali nazzjonali (BĊN) ta’ Stat Membru li l-munita tiegħu hija l-euro,

(11) “Kodiċi għall-Identifikazzjoni ta’ Negozju (BIC)” tfisser kodiċi kif definit mill-Istandard ISO Nru 9362;

(12) “detentur ta' BIC indirizzabbli” tfisser entità illi: (a) għandha BIC; (b) mhijiex rikonoxxuta bħala parteċipant indirett; (c) hija korrispondent jew klijent ta' detentur ta' kont PM jew ta' fergħa ta' detentur ta' kont PM jew parteċipant indirett, u tista' tissottometti ordnijiet ta' ħlas lil u tirċievi ħlasijiet mingħand sistema komponenti ta' TARGET2 permezz tad-detentur tal-kont PM;

(13) “parteċipant indirett” tfisser istituzzjoni ta' kreditu stabbilita fiż-Żona Ekonomika Ewropea (ŻEE), li tkun daħlet fi ftehim ma' detentur ta' kont PM biex tissottometti ordnijiet ta' ħlas u tirċievi ħlasijiet permezz ta' tali detentur ta' kont PM, u li tkun ġiet rikonoxxuta minn sistema komponenti ta' TARGET2 bħala parteċipant indirett,

(14) “fergħa” tfisser fergħa fit-tifsira tal-punt (1) tal-Artikolu 4(1) tar-Regolament (UE) Nru 575/2013,

(15) “jum ta' negozju” tfisser kwalunkwe jum li fih TARGET2 hija miftuħa għall-ħlas ta' ordnijiet ta' ħlas kif stipulat fl-Appendiċi V tal-Anness II, u l-Appendiċi V tal-Anness IIa,

(16) “awtoritajiet għaċ-ċertifikazzjoni” tfisser BĊN wieħed jew aktar identifikati bħala tali mill-Kunsill Governattiv biex jaġixxu f’isem l-Eurosistema għall-ħruġ, il-ġestjoni, ir-revoka u tiġdid ta’ ċertifikati elettroniċi,

(17) “ċertifikati elettroniċi” jew “ċertifikati” tfisser fajl elettroniku, maħruġ mill-awtoritajiet għaċ-ċertifikazzjoni, li jorbot public key b’identità u li jintuża għal li ġej: biex jivverifika li public key tappartjeni lil individwu; biex jiġi awtentikat id-detentur; biex jikkontrolla l-firma mingħand dan l-individwu; jew biex jaqleb f’kowd messaġġ indirizzat lil dan l-individwu. Iċ-ċertifikati jinżammu fuq strument fiżiku bħal kard biċ-ċipp fiha jew USB stick, u r-referenzi għaċ-ċertifikati jinkludu strumenti fiżiċi bħal dawn. Iċ-ċertifikati huma strumentali fil-proċess ta’ awtentikazzjoni ►M3 tad-detenturi ta' kont PM ◄ li qed jaċċedu għal TARGET2 permezz tal-Internet u qed jissottomettu messaġġi ta’ ħlas jew messaġġi ta’ kontroll,

(18) “detentur ta’ ċertifikat” tfisser persuna individwali, imsemmija, identifikata u indikata minn ►M3 detenturi ta' kont PM ◄ bħala awtorizzata biex ikollha aċċess ibbażat fuq l-Internet għall-kont TARGET2 ►M3 tad-detentur ta' kont PM ◄ . L-applikazzjoni tagħhom għal ċertifikati tkun ġiet ivverifikata mill-BĊN tal-pajjiż ►M3 tad-detentur ta' kont PM ◄ u trażmessa lill-awtoritajiet għaċ-ċertifikazzjoni, li min-naħa tagħhom ikunu kkonsenjaw ċertifikati li jorbtu l-public key mal-kredenzjali li jidentifikaw ►M3 lid-detentur ta' kont PM ◄ ,

(19) “BĊN konness” tfisser BĊN, li mhuwiex BĊN taż-żona tal-euro, li huwa konness mat-TARGET2 skont ftehim speċifiku,

(20) “Grupp AL” tfisser grupp kompost minn membri tal-grupp tal-likwidità aggregata (AL) li jużaw il-metodu AL,

(21) “membru tal-grupp AL” tfisser ►M3 detentur ta' kont PM ◄ li jissodisfa l-kriterji biex jintuża l-metodu AL u li jkun daħal fi ftehim AL,

(22) “Ftehim AL” tfisser il-ftehim dwar il-likwidità aggregata multilaterali li jkunu sar bejn il-membri tal-grupp AL u l-BCNi tal-AL rispettivi taghhom, ghall-finijiet tal-metodu AL,

(23) “BCN AL” tfisser BCN taż-żona tal-euro li huwa parti fi ftehim AL u jaġixxi bhala l-kontroparti ghall-membri tal-grupp AL li jippartecipaw fis-sistema komponenti tieghu tat-TARGET2,

(24) “Metodu AL” tfisser l-agregazzjoni ta’ likwidità disponibbli fuq kontijiet PM,

(25) “likwidità disponibbli” tfisser bilanċ ta' kreditu f'kont ta' parteċipant u, jekk ikun applikabbli, kull linja ta' kreditu intraday mogħtija fuq il-kont PM mill-BĊN taż-żona tal-euro rilevanti fir-rigward ta' tali kont imma li ma jkunx għad hemm żbank minnu, jew jekk japplika mnaqqas bl-ammont ta' kull riżerva pproċessata ta' likwidità jew imblokkar ta' fondi fuq id-DCA,

(26) “kreditu intraday” tfisser kreditu estiż għal perjodu ta’ anqas minn jum ta’ negozju,

(27) “Maniġer tal-grupp AL” tfisser membru tal-grupp AL mahtur mill-membri l-ohrajn tal-grupp AL biex jiggestixxi l-likwidità disponibbli fi hdan il-grupp AL matul il-jum ta’ negozju,

(28) “rata ta’ self marġinali” tfisser ir-rata ta’ imghax applikabbli ghall-facilità ta’ self marginali,

(29) “faċilità ta’ self marġinali” tfisser faċilità permanenti tal-Eurosistema li tista’ tintuża minn kontropartijiet biex jirċievu kreditu mil-lum għal għada mingħand BĊN bir-rata ta’ self marġinali speċifikata minn qabel,

(30) “bank tas-saldu” tfisser ►M3 detentur ta' kont PM ◄ li l-kont PM jew sub-kont tiegħu jintuża għas-saldu ta’ struzzjonijiet ta’ ħlas ippreżentati minn sistema anċillari permezz tal-ASI,

(31) “sistema anċillari” tfisser sistema ġestita minn entità stabbilita fiż-ŻEE li hija soġġetta għal superviżjoni u/jew sorveljanza minn awtorità kompetenti u tikkonforma mar-rekwiżiti ta’ sorveljanza għal-lokazzjoni ta’ infrastrutturi li joffru servizzi f’euro, kif emendati minn żmien għal żmien u ppubblikati fuq il-websajt tal-BĊE ( 2 ), li fiha jiġu skambjati u/jew ikklerjati ħlasijiet u/jew strumenti finanzjarji filwaqt illi l-obbligi monetarji li jirriżultaw isir saldu tagħhom fit-TARGET2 b’konformità ma’ din il-Linja Gwida u ma’ ftehim bilaterali bejn is-sistema anċillari u l-BĊ relevanti tal-Eurosistema,

(32) “Interfaċċa tas-Sistema Anċillari (ASI – Ancillary System Interface)” tfisser l-istrument tekniku li jħalli lil sistema anċillari tuża firxa ta’ servizzi speċjali, predefiniti għas-sottomissjoni u saldu ta’ struzzjonijiet ta’ ħlas ta’ sistema anċillari; hija tista’ tintuża wkoll minn BĊN taż-żona tal-euro għas-saldu ta’ operażżjonijiet fi flus kontanti li jirriżultaw minn depożiti u ġbid ta’ flus kontanti,

(33) “min iħallas” tfisser parteċipant f'TARGET2 li l-kont PM jew DCA tiegħu se jiġi ddebitat minħabba li tkun tħallset ordni ta' ħlas,

(34) “min jitħallas” tfisser parteċipant f'TARGET2 li l-kont PM jew DCA tiegħu se jiġi kkreditat minħabba li tkun tħallset ordni ta' ħlas,

(35) “Kundizzjonijiet Armonizzati” tfisser jew il-kundizzjonijiet previsti fl-Annessi II u V, jew dawk previsti fl-Anness IIa,

(36) “servizzi ewlenin tat-TARGET2” tfisser l-ipproċessar ta’ ordnijiet ta’ ħlas fis-sistemi komponenti tat-TARGET2, is-saldu ta’ tranżazzjonijiet relatati ma’ sistema anċillari, u karatteristiċi għall-ippuljar tal-likwidità;

(37) “Kont Domestiku” tfisser kont miftuħ barra l-PM minn BCN taż-żona tal-euro ghal entità li hija eligibbli biex issir partecipant indirett,

▼M3 —————

▼B

(39) “BCN li qed jimmaniġġja” tfisser il-BCN AL tas-sistema komponenti tat-TARGET2 li fiha jippartecipa l-maniġer tal-grupp AL,

(40) “każ ta’ infurzar” tfisser, fir-rigward ta’ membru tal-grupp AL, kwalunkwe minn dawn li ġejjin: (a) kwalunkwe każ ta’ inadempjenza, imsemmi fl-Artikolu 34(1) tal-Anness II, (b) kwalunkwe każ ieħor ta’ inadempjenza jew avveniment imsemmi fl-Artikolu 34(2) ta’ Anness II li fir-rigward tiegħu l-BĊ iddeċieda, wara li qies is-serjetà tal-każ ta’ inadempjenza jew avveniment, illi rahan għandu jkun infurzat skont l-Artikolu 25b, il-kollateral għandu jkun infurzat skont l-Artikolu 25ċ ta’ dak l-Anness jew tpaċija ta’ talbiet għandha tiskatta skont l-Artikolu 26 ta’ dak l-Anness, (c) kwalunkwe deċiżjoni li tissospendi jew ittemm l-aċċess għall-kreditu intraday,

(41) “Interfaċċa tal-Parteċipant” (PI – Participant Interface) tfisser l-istrument tekniku li tħalli lil parteċipanti diretti jissottomettu u jagħmlu saldu ta’ ordnijiet ta’ ħlas permezz tas-servizzi offruti fil-PM,

(42) “aċċess ibbażat fuq l-internet” tfisser li ►M3 d-detentur ta' kont PM ◄ għażel kont PM li jista’ jkun hemm aċċess għalih permezz tal-Internet biss u ►M3 d-detentur ta' kont PM ◄ jissottometti messaġġi ta’ ħlas jew messaġġi ta’ verifika lil TARGET2 peremzz tal-Internet,

(43) “proċeduri ta’ insolvenza” tfisser proċeduri ta’ insolvenza skont it-tifsira tal-Artikolu 2(j) tad-Direttiva 98/26/KE tal-Parlament Ewropew u tal-Kunsill tad-19 ta’ Mejju 1998 dwar finalità ta’ settlement fis-sistemi ta’ settlement ta’ pagamenti u titoli ( 3 ),

(44) “Modulu tal-Informazzjoni u l-Kontroll (ICM)” tfisser il-modulu SSP li jħalli lil detenturi ta' kont PM jiksbu informazzjoni onlajn u jagħtihom il-possibbiltà li jissottomettu ordnijiet ta' trasferiment ta' likwidità, jiġġestixxu l-likwidità u jibdew ordnijiet ta' ħlas backup f'sitwazzjonijiet ta' kontinġenza,

(45) “Koordinatur tat-TARGET2” tfisser persuna maħtura mill-BĊE biex tiżgura l-ġestjoni ta’ kuljum tal-operat tat-TARGET2, biex tiġġestixxi u tikkoordina l-attività f’każ li sseħħ sitwazzjoni anormali u biex tikkoordina d-disseminazzjoni ta’ informazzjoni ►M3 lid-detenturi ta' kont PM ◄ ,

(46) “Maniġer tas-saldu tat-TARGET2” tfisser persuna maħtura minn BC tal-Eurosistema biex timmonitorja l-operat tas-sistema komponenti tagħha tat-TARGET2,

(47) “Maniġer tal-kriżi għat-TARGET2” tfisser persuna maħtura minn BĊ tal-Eurosistema biex tiġġestixxi, f’isem dak il-BĊ tal-Eurosistema, nuqqasijiet tal-SSP u/jew avvenimenti esterni anormali,

(48) “ħsara teknika ta' TARGET2” tfisser kwalunkwe diffikultà, difett jew nuqqas fl-infrastruttura teknika u/jew is-sistemi tal-kompjuter użati mis-sistema ta' komponent ta' TARGET2 rilevanti, inklużi l-SSP jew il-Pjattaforma T2S, jew kull każ ieħor li jagħmilha impossibbli li jiġi eżegwit u kkompletat l-ipproċessar tal-ħlasijiet fl-istess jum fis-sistema komponenti relevanti ta' TARGET2,

(49) “ordni ta’ ħlas mhux saldat” tfisser ordni ta’ ħlas li mhuwiex saldat fl-istess jum ta’ negozju li fih ikun gie accettat,

(50) “saldu kross-sistema” tfisser is-saldu fi żmien reali ta’ struzzjonijiet ta’ debitu li taħthom jiġu eżegwiti ħlasijiet minn bank tas-saldu ta’ sistema anċillari waħda li juża l-proċedura tas-saldu 6 lil bank tas-saldu ieħor ta’ sistema anċillari oħra li juża l-proċedura tas-saldu 6 kif stipulat f’Anness IV,

(51) “saldu ta’ flus kontanti” tfisser saldu ta’ karti tal-flus u muniti,

▼M1

(52) “CoreNet” tfisser is-servizz ta’ netwerk intern tal-Eurosistema fornit mill-BĊE u użat mill-BĊ tal-Eurosistema bħala netwerk ta’ kontinġenza għall-aċċess għall-SSP f’każ li s-SWIFT ma jkunx disponibbli u bħala netwerk alternattiv għas-SWIFT għall-aċċess għas-CRSS,

(53) “Sistema ta’ servizzi marbutin mal-konsumatur (CRSS)” tipprovdi servizzi ewlenin u fakultattivi lil BĊ tal-Eurosistema, jiġifieri l-arkivjar, il-ħruġ ta’ fatturi għal servizzi fakultattivi, mistoqsijiet dwar u rapportar ta’ servizzi fakultattivi u servizzi fakultattivi relatati mar-relazzjoni mal-konsumatur,

▼M2

(54) “faċilità ta' depożitu” tfisser faċilità permanenti tal-Eurosistema li l-kontropartijiet jistgħu jużaw biex jagħmlu depożiti matul il-lejl ma' BĊN bir-rata ta' depożitu speċifikata minn qabel,

(55) “rata tal-faċilità ta' depożitu” tfisser ir-rata tal-imgħax applikabbli għall-faċilità ta' depożitu,

▼M3

(56) “Operazzjonijiet T2S” tfisser servizzi ta' ħlas abbażi ta' konsenja mal-ħlas li huma armonizzati u ttrasformati f'komoditajiet ipprovduti f'ambjent tekniku integrat b'kapaċitajiet transkonfinali permezz tal-Pjattaforma T2S,

(57) “TARGET2-Securities (T2S)” jew “Pjattaforma T2S” ifissru s-sett ta' ħardwer, softwer u komponenti ta' infrastruttura teknika li permezz tagħhom l-Eurosistema tipprovdi s-servizzi lil CSDs u banek ċentrali tal-Eurosistema li jippermettu l-ħlas ewlieni, newtrali u mingħajr konfini ta' tranżazzjonijiet ta' titoli fuq bażi ta' konsenja mal-ħlas fi flus tal-bank ċentrali,

(58) “fornitur tas-servizz tan-netwerk T2S” tfisser impriża li kkonkludiet ftehim ta' liċenzja mal-Eurosistema biex tipprovdi servizzi ta' konnettività fil-kuntest ta' T2S,

(59) “Kont ta' Kontanti Dedikat (Dedicated Cash Account — DCA)” tfisser kont miżmum minn detentur ta' DCA, miftuħ f'TARGET2-[daħħal ir-referenza BĊ/pajjiż], u użat għal ħlasijiet f'kontanti fir-rigward ta' ħlas ta' titoli f'T2S,

(60) “Kundizzjonijiet Armonizzati għall-Ftuħ u l-Operazzjoni ta' Kont ta' Kontanti Dedikat f'TARGET2” tfisser kundizzjonijiet li huma stabbiliti fl-Anness IIa,

(61) “Kundizzjonijiet għal Operazzjonijiet ta' Awtokollateralizzazzjoni” tfisser kundizzjonijiet li huma preskritti fl-Anness IIIa,

(62) “ordni ta' ħlas” tfisser ordni ta' trasferiment ta' kreditu, ordni ta' trasferiment ta' likwidità, struzzjoni ta' debitu dirett jew ordni ta' trasferiment ta' likwidità minn PM lil DCA,

(63) “ordni ta' trasferiment ta' likwidità DCA lil PM” tfisser l-istruzzjoni għat-trasferiment ta' ammont speċifiku ta' fondi minn DCA lil kont PM,

(64) “ordni ta' trasferiment ta' likwidità PM lil DCA” tfisser l-istruzzjoni għat-trasferiment ta' ammont speċifiku ta' fondi minn kont PM lil DCA,

(65) “ordni ta' trasferiment ta' likwidità DCA lil DCA” tfisser l-istruzzjoni għat-trasferiment ta' ammont speċifikat ta' fondi (i) minn kont DCA lil DCA marbut mal-istess kont Ewlieni PM jew (ii) minn DCA lil DCA miżmuma mill-istess entità ġuridika,

(66) “kont Ewlieni PM” ifisser il-Kont PM li miegħu huwa marbut DCA u li fuqu kull bilanċ li jibqa' jiġi ripatrijat awtomatikament fl-aħħar tal-jum,

(67) “ħlas gross dak il-ħin stess” ifisser l-ipproċessar u l-ħlas ta' ordnijiet ta' ħlas fuq il-bażi ta' tranżazzjoni b'tranżazzjoni dak il-ħin stess,

(68) “ordni ta' trasferiment ta' kreditu” tfisser struzzjoni minn min iħallas biex fondi jkunu disponibbli għal min jitħallas permezz ta' entrata fil-kotba f'kont PM,

(69) “parteċipant f'TARGET2” ifisser kull parteċipant fi kwalunkwe sistema ta' komponent TARGET2,

(70) “awtokollateralizzazzjoni” tfisser kreditu intraday mogħti mill-BĊN taż-żona tal-euro fi flus tal-bank ċentrali attivat meta detentur ta' DCA jkollu fondi insuffiċjenti biex iħallas tranżazzjonijiet ta' titoli, fejn dan il-kreditu intraday jiġi kkollateralizzat jew bix-xiri ta' titoli (kollateral on flow), jew b'titoli miżmumin mid-detentur ta' DCA favur BĊN taż-żona tal-euro (kollateral on stock),

(71) “ordni ta' trasferiment ta' likwidità” tfisser ordni ta ħlas, li l-għan ewlieni tagħha huwa t-trasferiment tal-likwidità bejn kontijiet differenti tal-istess parteċipant jew ġewwa CAI jew grupp AI,

(72) “istituzzjoni ta' kreditu” tfisser jew: (a) istituzzjoni ta' kreditu fit-tifsira tal-punt (1) tal-Artikolu 4(1) tar-Regolament (UE) Nru 575/2013 tal-Parlament u tal-Kunsill ( 4 ) [u, jekk ikun rilevanti, daħħal id-dispożizzjonijiet tal-liġi nazzjonali li timplimenta l-Artikolu 2(5) tad-Direttiva 2013/36/UE tal-Parlament Ewropew u tal-Kunsill ( 5 )] li hija suġġetta għas-superviżjoni minn awtorità kompetenti; jew (b) istituzzjoni ta' kreditu oħra fit-tifsira tal-Artikolu 123(2) tat-Trattat li hija suġġetta għall-iskrutinju ta' standard paragunabbli għas-superviżjoni minn awtorità kompetenti;

(73) “struzzjoni ta' debitu dirett” tfisser struzzjoni minn min jitħallas sottomessa lill-BĊ tiegħu li bis-saħħa tagħha l-BĊ ta' min iħallas jiddebita l-kont ta' min iħallas bl-ammont speċifikat fl-istruzzjoni, fuq il-bażi ta' awtorizzazzjoni ta' debitu dirett.

▼B

Artikolu 3

Sistemi komponenti tat-TARGET2

1. Kull BĊ tal-Eurosistema tħaddem is-sistema komponenti tat-TARGET 2 tagħha stess.

2. Kull sistema komponenti tat-TARGET2 hija sistema indikata bħala tali taħt il-liġi nazzjonali relevanti li timplimenta d-Direttiva 98/26/KE.

3. L-ismijiet tas-sistemi komponenti tat-TARGET2 għandhom jinkludu biss “TARGET2” u l-isem jew it-taqsira tal-BĊ relevanti tal-Eurosistema jew tal-Istat Membru ta’ dak il-BĊ tal-Eurosistema. Is-sistema komponenti tat-TARGET2 tal-BĊE jisimha TARGET2-ECB.

Artikolu 4

Konnessjoni ta’ BĊNi ta’ Stati Membri li l-munita taghhom mhijiex l-euro

Il-BĊNi ta’ Stati Membri li l-munita tagħhom mhijiex l-euro jistgħu jikkonnettu mat-TARGET2 jekk ikunu kkonkludew ftehim mal-BĊi tal-Eurosistema biss. Dan il-ftehim għandu jispeċifika illi l-BĊNi konnessi ser jikkonformaw ma’ din il-Linja Gwida, suġġetti għal speċifikazzjonijiet u modifiki xierqa maqbulin bejn iż-żewġ naħat.

Artikolu 5

Tranżazzjonijiet intra-SEBĊ

Tranżazzjonijiet intra-Sistema Ewropea ta’ Banek Ċentrali (SEBĊ) għandhom ikunu pproċessati permezz tat-TARGET2, bl-eċċezzjoni ta’ ħlasijiet li l-BĊi bilateralment jew multilateralment jiftehmu li jipproċessaw permezz ta’ kontijiet korrispondenti, fejn xieraq.

Artikolu 6

Passiv intra-Eurosistema

1. Kull saldu ta’ ħlasijiet bejn parteċipanti f’sistemi komponenti differenti tat-TARGET2 għandu awtomatikament joħloq obbligu intra-Eurosistema tal-BĊ tal-Eurosistema tal-pagatur fir-rigward tal-BĊ tal-Eurosistema ta’ min jitħallas.

2. Kull obbligu intra-Eurosistema li jirriżulta taħt il-paragrafu 1 għandu jkun awtomatikament aggregat u jifforma parti minn obbligu wieħed fir-rigward ta’ kull BĊ tal-Eurosistema. Kull darba li jsir saldu ta’ ħlas bejn parteċipanti f’sistemi komponenti differenti tat-TARGET2, l-obbligu waħdieni tal-BĊ tal-Eurosistema relevanti għandu jiġi aġġustat kif meħtieġ. Fi tmiem il-jum tan-negozju, kull obbligu waħdieni bħal dan għandu jkun suġġett għal proċedura ta’ netting multilaterali li twassal għall-obbligu jew talba ta’ kull BĊN taż-żona tal-euro fil-konfront tal-BĊE, kif stipulat fi ftehim bejn il-BĊi tal-Eurosistema.

3. Kull BĊN taż-żona tal-euro għandu jżomm kont biex jirreġistra l-obbligu jew it-talba tiegħu fil-konfront tal-BĊE, li jirriżultaw mis-saldu ta’ ħlasijiet bejn sistemi komponenti tat-TARGET2.

4. Il-BĊE għandu jiftaħ il-kotba tiegħu kont għal kull BĊN taż-żona tal-euro sabiex fi tmiem il-jum jirrifletti l-obbligu jew it-talba ta’ dan il-BĊN taż-żona tal-euro fil-konfront tal-BĊE.







TAQSIMA II

GOVERNANZA

Artikolu 7

Livelli ta’ governanza

1. Mingħajr preġudizzju għal Artikolu 8 tal-Istatut tas-Sistema Ewropea tal-Banek Ċentrali u tal-Bank Ċentrali Ewropew (minn hawn ’il quddiem l-“Istatut tas-SEBĊ”), il-ġestjoni tat-TARGET2 hija bbażata fuq skema ta’ governanza fuq tliet livelli. Il-kompiti assenjati lill-Kunsill Governattiv (Livell 1), il-BĊi tal-Eurosistema (Livell 2) u l-BĊNi li jipprovdu SSP (Livell 3) huma stipulati f’Anness I.

2. Il-Kunsill Governattiv huwa responsabbli għad-direzzjoni, il-ġestjoni u l-kontroll tat-TARGET2. Il-kompiti assenjati lil Livell 1 jaqgħu taħt il-kompetenza esklussiva tal-Kunsill Governattiv. Il-Kumitat tas-Sistemi ta’ Ħlas u Saldu tas-SEBĊ (PSSC) jassisti lill-Kunsill Governattiv bħala korp konsultattiv fil-kwistjonijiet kollha fir-rigward tat-TARGET2.

3. B’konformità mat-tielet paragrafu tal-Artikolu 12.1 tal-Istatut tas-SEBĊ, il-BĊi tal-Eurosistema huma responsabbli għall-kompiti assenjati lil Livell 2, fi ħdan il-qafas ġenerali ddefinit mill-Kunsill Governattiv. Minbarra l-irwol konsultattiv tiegħu, il-PSSC imexxi l-esekuzzjoni tal-kompiti assenjatri lil Livell 2. Il-BĊNi konnessi jipparteċipaw mingħajr dritt ta’ vot fuq kwistjonijiet relatati ma’ Livell 2. BĊNi ta’ Stati Membri li la huma BĊi tal-Eurosistema u lanqas BĊNi għandhom stat ta’ osservatur biss fil-Livell 2.

4. Il-BĊi tal-Eurosistema jorganizzaw lilhom infushom billi jikkonkludu ftehim xierqa. Fil-kuntest ta’ dan il-ftehim, it-teħid ta’ deċiżjonijiet huwa bbażat fuq maġġoranza sempliċi, u kull BĊ tal-Eurosistema għandu vot wieħed.

5. B’konformità mat-tielet paragrafu tal-Artikolu 12.1 tal-Istatut tas-SEBĊ, il-BĊNi li jipprovdu SSP huma responsabbli għall-kompiti assenjati lil Livell 3, fi ħdan il-qafas ġenerali ddefinit mill-Kunsill Governattiv.

6. Il-BĊNi li jipprovdu SSP jikkonkludu ftehim mal-BĊi tal-Eurosistema li jirregola s-servizzi li għandhom jingħataw minn dawk tal-ewwel lil dawk tal-aħħar. Dan il-ftehim għandu jinkludi wkoll, fejn xieraq, il-BĊNi konnessi.

▼M3

7. L-Eurosistema bħala fornitur ta' servizzi T2S, u l-BĊi tal-Eurosistema bħala operaturi tas-sistema ta' komponent TARGET2 nazzjonali rispettiva għandhom jikkonkludu ftehim li jirregola s-servizzi li għandhom jiġu pprovduti minn tal-ewwel lil tal-aħħar fir-rigward tal-operazzjoni tal-Kontijiet ta' Kontanti Dedikati. Dan il-ftehim għandu jinkludi wkoll, fejn xieraq, il-BĊNi konnessi.

▼B







TAQSIMA III

TĦADDIM TAT-TARGET2

Artikolu 8

▼M3

Kundizzjonijiet Armonizzati għall-Ftuħ u l-Operazzjoni ta’ Kont PM f'TARGET2

▼B

1. Kull BĊN taż-żona tal-euro jadotta arranġamenti li jimplimentaw il-Kundizzjonijiet Armonizzati. Dawn l-arranġamenti għandhom jirregolaw b’mod esklussiv ir-relazzjoni bejn il-BĊN relevanti taż-żona tal-euro u ►M3 d-detenturi ta' kont PM ◄ tiegħu fir-rigward tal-ipproċessar ta’ ħlasijiet fil-PM. Jista’ jkun hemm aċċess għal kont PM jew permezz ta’ access ibbazat fuq l-Internet jew permezz tal-fornitur tas-servizz ta’ netwerk. Dawn iz-zewg metodi ta’ access ghal kont PM jeskludu lil xulxin, ghalkemm ►M3 detentur ta' kont PM ◄ jista’ jaghzel li jkollu kont PM wiehed jew aktar, li kull wiehed minnhom ikun accessibbli jew permezz tal-Internet jew permezz tal-fornitur tas-servizz ta’ netwerk.

▼M3

1a. Kull BĊE taż-żona tal-euro għandu jadotta arranġamenti li jimplimentaw il-Kundizzjonijiet Armonizzati għall-Ftuħ u l-Operazzjoni ta' Kont ta' Kontanti Dedikati f'TARGET2 li huma stabbiliti fl-Anness IIa. Dawn l-arranġamenti għandhom jirregolaw b'mod esklussiv ir-relazzjoni bejn il-BĊN relevanti taż-żona tal-euro u d-detentur ta' DCA tiegħu fir-rigward tal-ftuħ u l-operazzjoni tad-DCA.

▼M3

2. Il-BĊE għandu jadotta t-Termini u l-Kundizzjonijiet ta' TARGET2-BĊE billi jimplimenta (i) il-Kundizzjonijiet Armonizzati għall-Ftuħ u l-Operazzjoni ta' kont PM f'TARGET2 kif stabbiliti fl-Anness II u (ii) il-Kundizzjonijiet Armonizzati għall-Ftuħ u l-Operazzjoni ta' Kont ta' Kontanti Dedikat f'TARGET2 stabbilit fl-Anness IIa, ħlief li TARGET2-BĊE għandu jipprovdi biss servizzi ta' kklerjar u ta' ħlas lil organizzazzjonijiet ta' kklerjar u ta' ħlas, inklużi entitajiet stabbiliti barra ż-ŻEE, iżda huma għandhom ikunu suġġetti għal sorveljanza minn awtorità kompetenti u l-aċċess tagħhom għal TARGET2-BĊE jkun ġie approvat mill-Kunsill Governattiv.

▼B

3. L-arranġamenti adottati mill-BĊi tal-Eurosistema li jimplimentaw il-Kundizzjonijiet Armonizzati jiġu ppubblikati.

4. Il-BĊi tal-Eurosistema jistgħu jitolbu derogi mill-Kundizzjonijiet Armonizzati abbażi ta’ restrizzjonijiet fil-liġi nazzjonali. Il-Kunsill Governattiv iqis talbiet bħal dawn fuq bażi ta’ każ każ u jagħti derogi fejn xieraq.

▼M3

5. Bla ħsara għall-ftehim monetarju rilevanti, il-BĊE jista' jiddetermina kundizzjonijiet xierqa għall-parteċipazzjoni f'TARGET2 inklużi l-għoti ta' servizzi ta' ħlas fi flus ta' bank ċentrali għal Operazzjonijiet T2S, minn entitajiet imsemmijin fl-Artikolu 4(2)(e) tal-Anness II u l-Artikolu 5(2)(e) tal-Anness IIa.

▼B

6. Il-BĊi tal-Eurosistema ma jħallux entità tkun ►M3 detentur ta' kont PM ◄ indirett jew reġistrata bħala detentur ta’ BIC indirizzabbli fis-sistema komponenti tat-TARGET2 tagħhom jekk din l-entità taġixxi permezz ta’ ►M3 detentur ta' kont PM ◄ li huwa BĊN ta’ Stat Membru iżda la huwa BĊ tal-Eurosistema u lanqas BĊN konness.

Artikolu 9

Ipprezzar

1. Il-BĊi tal-Eurosistema għandhom jiżguraw illi:

(a) id-drittijiet għas-servizzi ewlenin tat-TARGET2 ipprovduti ►M3 lid-detenturi ta' kont PM ◄ tagħhom u lid-detenturi ta’ BIC indirizzabbli tagħhom li huma eliġibbli biex jipparteċipaw fit-TARGET2 bħala parteċipanti indiretti huma ogħla mid-drittijiet għal ►M3 detenturi ta' kont PM ◄ speċifikati fil-paragrafu 1(a) ta’ Appendiċi VI ta’ Anness II;

(b) id-drittijiet għal ħlasijiet bejn istituzzjonijiet ta’ kreditu stabbiliti fiż-ŻEE li jsir saldu tagħhom fuq Kontijiet Domestiċi huma ogħla mid-drittijiet għal ►M3 detenturi ta' kont PM ◄ speċifikati fil-paragrafu 1(a) ta’ Appendiċi VI ta’ Anness II;

(c) ħlasijiet relatati ma’ operazzjonijiet ta’ suq miftuħ li jsir saldu tagħhom fuq Kont Domestiku għandhom jiġu imposti skont Appendiċi VI ta’ Anness II;

(d) l-ipprezzar għall-operazzjonijiet u t-tranżazzjonijiet kollha li ġejjin huwa barra mill-ambitu tal-iskeda tad-drittijiet stabbilta f’Appendiċi VI ta’ Anness II; (i) trasferimenti ta’ likwidità mibdijin minn u pproċessati fi ħdan Kontijiet Domestiċi; (ii) operazzjonijiet relatati mal-ġestjoni tar-riżerva minima u l-faċilitajiet permanenti; (iii) tranżazzjonijiet bi flus kontanti li jsir saldu tagħhom fuq Kontijiet Domestiċi.

▼M3 —————

▼B

Artikolu 10

Arranġamenti għall-ippuljar ta’ likwidità

1. Il-BĊNi tal-AL għandhom jiskambjaw l-informazzjoni kollha li hija neċessarja għat-twettiq tal-kompiti u l-obbligi tagħhom taħt ftehim AL. Il-BĊNi tal-AL għandhom jinnotifikaw immedjatament lill-BĊN li qed jiġġestixxi b’kull każ ta’ infurzar li jsiru jafu bih fir-rigward tal-grupp AL jew ta’ xi membru tal-grupp AL, inkluż l-uffiċċju prinċipali u l-fergħat tiegħu.

2. Meta l-BĊN li qed jiġġestixxi jkun innotifikat illi jkun seħħ każ ta’ infurzar huwa għandu, wara li jkun ikkunsidra l-ftehim AL, jagħti struzzjonijiet lill-BĊNi relevanti tal-AL fir-rigward tal-azzjoni ta’ infurzar li trid tittieħed fil-konfront tal-grupp AL jew tal-membru relevanti tal-grupp AL. Il-BĊNi tal-AL għandhom ikunu responsabbli għall-infurzar tad-drittijiet tagħhom taħt il-ftehim AL u l-arranġamenti li jimplimentaw l-Anness II. Il-BĊN li qed jiġġestixxi għandu jkun responsabbli għall-kalkolu u l-għoti ta’ struzzjonijiet fir-rigward tat-tqassim ta’ talbiet.

3. Jekk, meta jseħħ każ ta’ infurzar, kreditu intraday li jkun ingħata lil xi membru tal-grupp AL ma jkunx ġie rimborżat kollu, BĊN tal-AL għandu, malli jirċievi struzzjonijiet mingħand il-BĊN li qed jiġġestixxi, jinforza d-drittijiet li jista’ jkollu fir-rigward tal-membri tal-grupp AL rispettiv, inkluz drittijiet li jirriżultaw mir-rahan relevanti, tpaċija, close-out netting jew kull dispożizzjoni oħra relevanti fl-arranġamenti li jimplimentaw l-Anness II, sabiex jikseb rilaxx sħiħ u f’waqtu tat-talbiet li dan il-BĊN tal-AL jista’ jkollu kontra il-membri tal-grupp AL rispettiv taħt il-ftehim AL. Dawn it-talbiet għandhom ikunu infurzati qabel ma jiġu nfurzati talbiet oħrajn tal-BĊN tal-AL relevanti fir-rigward tal-membri rispettivi tal-grupp AL tiegħu.

4. Ħlasijiet riċevuti fir-rilaxx ta’ talba taħt il-ftehim AL wara azzjoni ta’ infurzar għandha tiġi mgħoddija lill-BĊNi tal-AL li jkunu estendew il-kreditu intraday lill-membri tal-grupp AL rispettiv. Dawn il-ħlasijiet għandhom ikunu allokati lill-BCNi tal-AL fi proporzjon mal-ammont ta’ kreditu intraday li ma jkunx rimborżat mill-membri tal-grupp AL lill-BĊNi tal-AL rispettiv tagħhom.

5. Kull BĊN AL li jixtieq jitlob li jkun ġarrab telf li għandu jintrefa’ mill-BĊNi tal-AL kollha għandu jibgħat sottomissjoni lill-BĊN li qed jiġġestixxi li tistabbilixxi l-bażi tat-talba. Il-BĊN li qed jiġġestixxi għandu jgħaddi din it-talba lill-BĊNi tal-AL relevanti u għandu jikkalkula l-kumpens dovut mingħand kull wieħed minn dawn il-BĊN tal-AL f’ishma ugwali.

Artikolu 11

Kontijiet ta’ Fond ta’ Garanzija u Remunerazzjoni

1. Sal-punt li kontraparti ċentrali (CCP – central counterparty) tkun meħtieġa permezz ta’ regolament, inkluż fuq bażi ta’ sorveljanza, li żżomm Kont ta’ Font ta’ Garanzija, fondi kkreditati lil dan il-kont ta’ CCP għandhom ikunu remunerati bir-rata tal-operazzjonijiet ewlenin ta’ rifinanzjament imnaqqsa bi 15-il-punt bażi.

2. Fondi li jiġu kkreditati mod ieħor lil Kont ta’ Fond ta’ Garanzija ta’ CCP għandhom ikunu remunerati bir-rata ta’ depożitu.

Artikolu 12

▼M3

Kreditu Intraday — Awtokollateralizzazzjoni

▼B

1. Il-BĊNi taż-żona tal-euro jistgħu jagħtu kreditu intraday, sakemm dan isir b’konformità mal-arranġamenti li jimplimentaw ir-regoli dwar il-provvista ta’ kreditu intraday stipulati f’Anness III. Ebda kreditu intraday ma jingħata lil ►M3 detentur ta' kont PM ◄ li l-eliġibbiltà tiegħu bħala kontroparti għal operazzjonijiet tal-politika monetarja tal-Eurosistema tkun ġiet sospiża jew itterminata.

2. Il-kriterji tal-eligibbiltà ghal kreditu intraday tal-kontropartijiet tal-BĊE huma definiti fid-Decizjoni BĊE/2007/7 tal-24 ta’ Lulju 2007 dwar il-kundizzjonijiet ta’ TARGET2-BĊE ( 6 ). Kreditu intraday moghti mill-BĊE ghandu jibqa’ limitat ghall-jum in kwistjoni minghajr ebda possibbiltà ta’ estensjoni ghal kreditu overnight.

▼M3

3. Wara talba minn parteċipant b'aċċess għal kreditu intraday, il-BĊNi taż-żona tal-euro għandhom joffru faċilità ta' awtokollateralizzazzjoni fuq DCAs, iżda dan għandu jsir skont il-Kundizzjonijiet għal Operazzjonijiet ta' Awtokollateralizzazzjoni preskritti fl-Anness IIIa.

▼B

Artikolu 13

Sistemi anċillari

▼M3

1. Il-BĊi tal-Eurosistema għandhom jipprovdu servizzi ta' trasferiment ta' fondi fi flus ta' bank ċentrali lil sistemi anċillari fil-PM li jkun hemm aċċess għalih permezz tal-fornitur tas-servizz tan-netwerk. Dawn is-servizzi għandhom ikunu rregolati minn ftehim bilaterali bejn il-BĊi tal-Eurosistema u s-sistemi anċillari rispettivi.

▼B

2. Arranġamenti bilaterali ma’ sistemi anċillari li jużaw l-ASI għandhom ikunu konformi mal-Anness IV. Barra minn dan, il-BĊi tal-Eurosistema jiżguraw illi f’dan il-ftehim bilaterali id-dispożizzjonijiet li ġejjin tal-Anness II japplikaw mutatis mutandis:

— Artikolu 8(1) (rekwiżiti tekniċi u legali),

— Artikolu 8(2) sa (5) (proċedura tal-applikazzjoni), ħlief illi minflok ma tkun mitluba tissodisfa l-kriterji tal-aċċess fl-Artikolu 4, is-sistema anċillari hija mitluba tissodisfa l-kriterji tal-aċċess fid-definizzjoni ta’ “sistema anċillari” stipulata fl-Artikolu 1 ta’ Anness II.

— l-iskeda tal-ħidma f’Appendiċi V,

— Artikolu 11 (rekwiżiti għall-koperazzjoni u l-iskambju ta’ informazzjoni), ħlief għal paragrafu 8,

— Artikoli 27 u 28 (kontinwità tas-servizz u proċeduri ta’ kontinġenza u rekwiżiti ta’ sigurtà),

— Artikolu 31 (reġim ta’ responsabbiltà),

— Artikolu 32 (regoli dwar evidenza),

— Artikoli 33 u 34 (terminu, terminazzjoni u sospensjoni tal-parteċipazzjoni), ħlief għal Artikolu 34(1)(b),

— Artikolu 35, fejn relevanti (għeluq ta’ kontijiet PM),

— Artikolu 38 (regoli dwar kunfidenzjalità),

— Artikolu 39 (rekwiżiti tal-Unjoni għall-protezzjoni tad-dejta, il-prevenzjoni kontra l-ħasil tal-flus u kwistjonijiet relatati),

— Artikolu 40 (rekwiżiti għal avviżi),

— Artikolu 41 (relazzjoni kuntrattwali mal- ►M3 fornitur tas-servizz tan- netwerk ta' TARGET2 ◄ ),

— Artikolu 44 (regoli għal-liġi applikabbli, il-ġurisdizzjoni u l-post tar-rendiment).

3. Arranġamenti bilaterali ma’ sistemi anċillari li jużaw il-PI huma konformi ma:

(a) Anness II, bl-eċċezzjoni ta’ Titolu V u l-Appendiċijiet VI u VII; u

(b) Artikolu 18 ta’ Anness IV.

4. Permezz ta’ deroga mill-paragrafu 3, arranġamenti bilaterali ma’ sistemi anċillari li jużaw il-PI, iżda li jagħmlu saldu ta’ ħlas biss għall-benefiċċji tal-klijenti tagħhom, huma konformi ma’:

(a) Anness II, bl-eċċezzjoni ta’ Titolu V, Artikolu 36 u l-Appendiċijiet VI u VII; u

(b) Artikolu 18 ta’ Anness IV.

Artikolu 14

Iffinanzjar u metodologija tal-kost

1. Il-Kunsill Governattiv jiddetermina r-regoli applikabbli għall-iffinanzjar tal-SSP. Kull bilanċ pożittiv jew defiċit li jirriżulta mill-funzjonament tal-SSP jitqassam fost il-BĊNi taż-żona tal-euro b’konformità mal-iskema għas-sottoskrizzjoni tal-kapital tal-BĊE, skont l-Artikolu 29 tal-Istatut tas-SEBĊ.

2. Il-Kunsill Governattiv jiddetermina metodoloġija tal-kost u struttura tal-ipprezzar komuni għas-servizzi ewlenin tat-TARGET2.

Artikolu 15

Dispozizzjonijiet dwar is-sigurtà

▼M3

1. Il-Kunsill Governattiv għandu jispeċifika l-politika ta' sigurtà u r-rekwiżiti tas-sigurtà u l-kontrolli għall-SSP. Il-Kunsill Governattiv għandu jispeċifika wkoll il-prinċipji applikabbli għas-sigurtà ta' ċertifikati użati għall-aċċess ibbażat fuq l-Internet lill-SSP.

▼B

2. Il-BĊi tal-Eurosistema jikkonformaw ma’, u jiżguraw illi l-SSP jikkonforma mal-miżuri msemmija fil-paragrafu 1.

▼M3

3. Affarijiet dwar il-konformità ma' rekwiżiti tas-sigurtà tal-informazzjoni, fir-rigward tal-Kont ta' Kontanti Dedikat għandhom ikunu rregolati mil-Linja Gwida BĊE/2012/13 ( 7 ).

▼B

Artikolu 16

Regoli tal-verifika

Evalwazzjonijiet ta’ verifika għandhom jitwettqu b’konformità mal-prinċipji u l-arranġamenti stipulati fil-Politika tal-Verifika tas-SEBĊ tal-Kunsill Governattiv.

Artikolu 17

Obbligi f’każ ta’ sospensjoni jew terminazzjoni

1. BĊi tal-Eurosistema għandhom itemmu minnufih u mingħajr pre-avviż jew jissospendu l-parteċipazzjoni ta’ parteċipant fis-sistema komponenti tat-TARGET2 relevanti jekk:

(a) jinfetħu proċeduri ta’ insolvenza fir-rigward ta’ parteċipant; jew

(b) parteċipant ma jibqax jissodisfa l-kriterji ta’ aċċess għall-parteċipazzjoni fis-sistema komponenti tat-TARGET2 relevanti.

2. Jekk BĊ tal-Eurosistema jissospendi jew jittermina l-parteċipazzjoni ta’ parteċipant fit-TARGET2 skont il-paragrafu 1 jew għal raġunijiet ta’ prudenza skont l-Artikolu 19, huwa għandu jinnotifika immedjatament lill-BĊi l-oħrajn kollha tal-Eurosistema, u jagħti dawn kollha li ġejjin:

(a) l-isem tal-parteċipant, il-kodiċi tal-Istituzzjoni Finanzjarja Monetarja u l-BIC;

(b) l-informazzjoni li fuqha l-BĊN taż-żona tal-euro jkun ibbaża d-deċiżjoni tiegħu, inkluż kull informazzjoni jew opinjoni miksuba mill-awtorità superviżorja relevanti;

(c) il-miżura li ttieħdet u skeda ta’ żmien proposta għall-applikazzjoni tagħha.

Kull BĊ tal-Eurosistema għandu, jekk mitlub jagħmel dan minn BĊ ieħor tal-Eurosistema, jiskambja l-informazzjoni fir-rigward ta’ dak il-parteċipant, inkluż informazzjoni relatata ma’ ħlasijiet indirizzati lilu.

3. BĊ tal-Eurosistema li jkun temm jew issospenda l-parteċipazzjoni ta’ parteċipant fis-sistema komponenti tiegħu tat-TARGET2 skont il-paragrafu 1 għandu jassumi r-responsabbiltà fir-rigward tal-BĊi l-ohra tal-Eurosistema jekk huwa jew:

(a) jawtorizza sussegwentement is-saldu ta’ ordnijiet ta’ ħlas indirizzati lil parteċipanti li jkun issospenda jew temm il-parteċipazzjoni tagħhom; jew

(b) ma jikkonformax mal-obbligi fil-paragrafi 1 u 2.

4. L-obbligi tal-BĊi tal-Eurosistema stipulati fil-paragrafi 1 sa 3 għandhom japplikaw ukoll f’każ ta’ sospensjoni jew terminazzjoni tal-użu tal-ASI minn sistemi anċillari.

▼M3

Artikolu 18

Proċeduri għaċ-ċaħda ta' applikazzjoni għall-parteċipazzjoni f'TARGET2 għal raġunijiet ta' prudenza

Fejn, skont l-Artikolu 8(4)(c) tal-Anness II jew l-Artikolu 6(4)(c) tal-Anness IIa, BĊ tal-Eurosistema jiċħad għal raġunijiet ta' prudenza applikazzjoni għas-sħubija f'TARGET2, dak il-BĊ tal-Eurosistema għandu jinforma minnufih lill-BĊE b'dik iċ-ċaħda

▼B

Artikolu 19

Proċeduri għas-sospensjoni, limitazzjoni jew terminazzjoni ta’ parteċipazzjoni fit-TARGET2 u tal-aċċess għal kreditu intraday għal raġunijiet ta’ prudenza

▼M3

1. Fejn, għal raġunijiet ta' prudenza, BĊN taż-żona tal-euro jissospendi, jillimita jew jittermina l-aċċess ta' parteċipant għal kreditu intraday skont il-paragrafu 12(d) tal-Anness III jew il-paragrafu 10(d) tal-Anness IIIa jew BĊ tal-Eurosistema jissospendi jew itemm il-parteċipazzjoni ta' parteċipant f'TARGET2 skont l-Artikolu 34(2)(e) tal-Anness II jew l-Artikolu 24(2)(e) tal-Anness IIa, id-deċiżjoni għandha, sa fejn ikun possibbli, tidħol fis-seħħ fl-istess ħin fis-sistemi komponenti kollha ta' TARGET2.

▼B

2. Il-BĊN taż-żona tal-euro għandu jagħti l-informazzjoni fl-Artikolu 17(2) mingħajr dewmien lill-awtoritajiet superviżorji relevanti fl-Istat Membru tal-BĊN taż-żona tal-euro, bit-talba illi l-awtoritajiet superviżorji jaqsmu l-informazzjoni mal-awtoritajiet superviżorji ta’ Stati Membri oħra li fihom il-parteċipant għandu sussidjarja jew fergħa. Wara li jkunu qiesu d-deċiżjoni skont il-paragrafu 1, BĊNi oħrajn taż-żona tal-euro għandhom jieħdu azzjoni xierqa u jagħtu informazzjoni dwar dan lill-BĊE mingħajr dewmien.

3. Il-Bord Eżekuttiv tal-BĊE jista’ jipproponi lill-Kunsill Governattiv li jieħu kwalunkwe deċizjonijiet sabiex jiżgura l-implimentazzjoni uniformi tal-miżuri meħudin skont il-paragrafi 1 u 2.

4. Il-BĊNi tal-Istati Membri taż-żona tal-euro li fihom trid tkun implimentata d-deċiżjoni għandhom jinfurmaw lill-parteċipant dwar id-deċiżjoni, u għandhom jieħdu l-miżuri ta’ implementazzjoni kollha neċessarji.

Artikolu 20

Proċeduri għal kooperazzjoni mill-BĊi tal-Eurosistema b’konnessjoni ma’ miżuri amministrattivi jew restrittivi

▼M3

B'konnessjoni mal-implimentazzjoni ta' Artikolu 39(3) tal-Anness II u l-Artikolu 28(3) tal-Anness IIa:

▼B

(a) kull BĊ tal-Eurosistema għandu jaqsam minnufih mal-BĊi kollha li jistgħu jkunu effettwati l-informazzjoni kollha li jirċievi b’konnessjoni ma’proposta ta’ ordni għal trasferiment ta’ kreditu;

(b) kull BĊ tal-Eurosistema li jirċievi mingħand parteċipant evidenza li tkun saret notifika lil, jew li jkun wasal il kunsens mingħand, kwalsiasi awtorità kompetenti għandu jittrażmetti dik l-evidenza minnufih lil kwalsiasi BĊ ieħor li qed jaġixxi bħala l-fornitur tas-servizz ta’ ħlas tal-pagant jew ta’ min jitħallas kif xieraq;

(c) il-BĊ tal-Eurosistema li jagħmilha ta’ fornitur tas-servizz ta’ ħlas tal-pagant għandu mbagħad jinforma minnufih lill-pagant illi huwa jista’ jdaħħal ordni għal trasferiment ta’ kreditu fit-TARGET2.

Artikolu 21

Kontinwità tas-servizz

▼M3

1. Jekk il-każijiet imsemmijin fl-Artikolu 27 tal-Anness II jaffettwaw l-operazzjoni tas-servizzi TARGET2 minbarra l-PM u l-ICM u d-DCAs, il-BĊ tal-Eurosistema kkonċernat għandu jimmonitorja u jiġġestixxi dawn l-każijiet sabiex tiġi evitata kwalunkwe konsegwenza fuq il-funzjonament mingħajr xkiel ta' TARGET2.

▼B

2. Jekk iseħħ avveniment li jeffettwa l-operat normali tal-PM u/jew tal-ICM, il-BĊ tal-Eurosistema kkonċernat għandu jinnotifika minnufih lill-koordinatur tat-TARGET2, li flimkien mal-maniġer tas-saldu tal-BĊ tal-Eurosistema kkonċerant għandu jiddeċiedi dwar il-passi ulterjuri li għandhom jittieħdu. Il-maniġers tas-saldu tat-TARGET2 għandhom jiftehmu dwar l-informazzjoni li għandha tkun ikkomunikata lill-parteċipanti tat-TARGET2.

▼M3

3. Il-BĊi tal-Eurosistema għandhom jirrapportaw in-nuqqas tal-parteċipant lill-koordinatur ta' TARGET2 jekk dan in-nuqqas jista' jaffettwa l-operazzjoni tal-Pjattaforma T2S, il-ħlas fi ħdan sistemi anċillari jew joħloq riskju sistemiku. L-għeluq ta' TARGET2 normalment m'għandux ikun imdewwem minħabba nuqqas ta' parteċipant.

▼B

4. Nuqqas li jeffettwa sistema anċillari għandu jiġi rrappurtat mill-BĊi tal-Eurosistema lill-koordinatur tat-TARGET2 għal finijiet ta’ informazzjoni. Il-koordinatur tat-TARGET2 għandu jibda telekonferenza tal-maniġers tas-saldu tat-TARGET2 f’każ illi hemm impatt sistemiku inevitabbli, b’mod partikolari meta dan ikun ta’ natura transkonfinali.

5. F’ċirkostanzi eċċezzjonali, l-għeluq tal-SSP jista jiġi mdewwem jekk ikun hemm nuqqas li jeffettwa sistema anċillari. Talba biex jiġi mdewwem l-għeluq tal-SSP għandha tiġi kkomunikata mill-BĊi tal-Eurosistema lill-maniġers għall-kriżi tat-TARGET2.

Artikolu 22

Trattament ta’ talbiet taħt l-iskema ta’ kumpens tat-TARGET2

▼M3

1. Sakemm ma jkunx deċiż mod ieħor mill-Kunsill Governattiv, il-proċedura ta' kumpens stipulata fl-Appendiċi II tal-Anness II jew l-Appendiċi II tal-Anness IIa għandha tiġi ġestita skont dan l-Artikolu.

▼B

2. Il-BĊ tal-parteċipant li jippreżenta t-talba għall-kumpens għandu jevalwa t-talba għall-kumpens fuq bażi preliminari u jikkomunika mal-parteċipant fir-rigward ta’ dik l-evalwazzjoni. Fejn meħtieġ għall-evalwazzjoni ta’ talbiet, dan il-BĊ għandu jkun assistit minn BĊi oħra kkonċernati. Il-BĊ relevanti għandu jinforma lill-BĊE u lill-BĊi l-oħra kollha kkonċernati malli jsir jaf b’talbiet pendenti.

3. Fi żmien disa’ ġimgħat wara l-ħsara teknika tat-TARGET2, il-BĊ tal-parteċipant li qed jippreżenta t-talba għandu:

(a) iħejji rapport ta’ evalwazzjoni preliminari li jkun fih l-evalwazzjoni tat-talbiet riċevuti; u

(b) jippreżenta r-rapport ta’ evalwazzjoni preliminari lill-BĊE u lill-BĊi l-oħra kollha kkonċernati.

4. Fi żmien ħames ġimgħat wara li jkun irċieva r-rapport ta’ evalwazzjoni preliminari, il-Kunsill Governattiv għandu jagħmel l-evalwazzjoni finali tat-talbiet kollha riċevuti, u għandu jiddeċiedi dwar l-offerti ta’ kumpens li għandhom isiru lill-parteċipanti kkonċernati. Fi żmien ħamest ijiem ta’ negozju wara li tkun tlestiet l-evalwazzjoni finali, il-BĊE għandu jikkomunika l-eżitu tal-evalwazzjoni finali lill-BĊi kkonċernati. Dawk il-BĊi għandhom jinfurmaw lill-parteċipanti tagħhom mingħajr dewmien bl-eżitu tal-evalwazzjoni finali u, fejn applikabbli, bid-dettalji tal-offerta ta’ kumpens, flimkien mal-formola li tikkostitwixxi l-ittra ta’ aċċettazzjoni.

▼M3

5. Fi żmien ġimagħtejn mill-iskadenza tal-perjodu msemmi fl-aħħar sentenza tal-Artikolu 4(d) tal-Appendiċi II tal-Anness II jew fis-sentenza finali tal-Artikolu 4(d) tal-Appendiċi II tal-Anness IIa, il-BĊ għandu jinforma lill-BĊE u lill-BĊi l-oħra kollha kkonċernati dwar liema offerti ta' kumpens ġew aċċettati u liema offerti ta' kumpens ġew miċħuda.

▼B

6. Il-BĊi għandhom jinformaw lill-BĊE dwar kull talba ppreżentata mill-parteċipanti tagħhom lil dawk il-BĊi barra l-ambitu tal-iskema ta’ kumpens tat-TARGET2, iżda fir-rigward ta’ ħsara teknika tat-TARGET2.

Artikolu 23

Trattament ta’ telf ikkawżat minn ħsara teknika tat-TARGET2

1. F’każ ta’ ħsara teknika tat-TARGET2:

(a) Fuq in-naħa tal-pagatur, BĊ li miegħu pagatur ikun poġġa depożitu jibbenefika minn ċertu qligħ finanzjarju li jammonta għad-differenza bejn ir-rata tal-operazzjonijiet ta’ rifinanzjament ewlenin tal-Eurosistema u r-rata ta’ depożitu applikata liż-żieda marġinali fl-użu tal-faċilità ta’ depożitu tal-Eurosistema għall-perjodu tal-ħsara teknika tat-TARGET2 u sal-ammont tal-ordnijiet ta’ ħlas li ma jkunx sar saldu tagħhom. Fejn il-pagatur jitħalla b’fondi żejda li mhumiex remunerati, il-qligħ finanzjarju jammonta għar-rata tal-operazzjonijiet ta’ rifinanzjament ewlenin tal-Eurosistema, applikata lill-ammont ta’ fondi żejda li ma jirrendux imgħax għall-perjodu ta’ ħsara teknika tat-TARGET2 u sal-ammont ta’ ordnijiet ta’ ħlas li ma jkunx sar saldu tagħhom.

(b) Fuq in-naħa min jitħallas, il-BĊ li mingħandu min jitħallas ikun issellef billi uża l-faċilità ta’ self marġinali jibbenefika minn ċertu qligħ finanzjarju li jammonta għad-differenza bejn ir-rata ta’ self marġinali u r-rata tal-operazzjonijiet ta’ rifinanzjament ewlenin tal-Eurosistema, applikata liż-żieda marġinali fl-użu tal-faċilità ta’ self marġinali għall-perijodu tal-ħsara teknika tat-TARGET2 u sal-ammont tal-ordnijiet ta’ ħlas li ma jkunx sar saldu tagħhom.

2. Il-qligħ finanzjarju tal-BĊE jammonta għal:

(a) il-qligħ fir-rigward tal-BĊNi konnessi li jirriżulta mir-remunerazzjoni differenti tal-bilanċi ta’ tmiem il-jum ta’ dawn il-BĊNi konnessi fir-rigward tal-BĊE; u

(b) l-ammont ta’ imgħax ta’ penalità li jirċievi l-BĊE mingħand BĊNi konnessi kull meta wieħed minn dawk il-BĊNi konnessi jimponi penalità fuq parteċipant talli jonqos milli jirrimborża kreditu intraday fil-ħin, kif stipulat fil-ftehim bejn il-BĊi tal-Eurosistema u l-BĊNi konnessi.

3. Il-qligħ finanzjarju msemmi fil-paragrafi 1 u 2 għandu jkun ippuljat mill-BĊi u l-ammont ippuljat li jirriżulta għandu jintuża biex jirrimborża lil dawk il-BĊi li jġarrbu l-kost tal-kumpens lill-parteċipanti tagħhom. Kull qligħ finanzjarju jew kost imġarrab mill-BĊi li jifdal fl-kumpens lill-parteċipanti tagħhom għandu jitqassam fost il-BĊi tal-Eurosistema skont l-iskema tas-sottoskrizzjoni tal-kapital tal-BĊE.

Artikolu 24

Drittijiet tat-titoli fir-rigward ta’ fondi f’subkontijiet u garanzija intra-Eurosistema

1. Għall-finijiet tas-saldu ta’ struzzjonijiet għall-ħlas marbutin ma’ sistema anċillari, kull BĊ tal-Eurosistema li jkun fetaħ subkontijiet ►M3 għad-detenturi ta' kont PM ◄ tiegħu għandu jiżgura illi l-bilanċi fuq dawn is-subkontijiet (inkluż żidiet jew tnaqqis tal-bilanċ iffriżat li jirriżulta mill-ikkreditar jew id-debitar ta’ ħlasijiet ta’ saldu transkonfinali lil jew mis-subkont jew mill-ikkreditar ta’ trasferimenti ta’ likwidità lis-subkont) li huma ffriżati matul iċ-ċiklu ta’ pproċessar tas-sistema anċillari jistgħu jintużaw għas-saldu ta’ struzzjonijiet ta’ ħlas relatati mas-sistema anċillari. Dan minkejja kull proċedura ta’ insolvenza fir-rigward ►M3 tad-detentur ta' kont PM ◄ relevanti u minkejja kull miżura individwali ta’ infurzar relatata mas-subkont ta’ dan ►M3 id-detentur ta' kont PM ◄ .

2. Kull darba illi tiġi ttrasferita likwidità għal ġos-subkont ►M3 tad-detentur ta' kont PM ◄ u fejn il-BĊ tal-Eurosistema mhuwiex il-BĊ tas-sistema anċillari, dan il-BĊ tal-Eurosistema għandu, malli jkun hemm komunikazzjoni mis-sistema anċillari (permezz ta’ messaġġ tal-“bidu taċ-ċiklu”), jikkonferma l-iffriżar tal-bilanċi fuq is-subkont lis-sistema anċillari relevanti u, b’dan, jiggarantixxi lill-BĊ tas-sistema anċillari l-ħlas sal-ammont ta’ dan il-bilanċ partikolari. Il-konferma tal-iffriżar lis-sistema anċillari tinvolvi wkoll dikjarazzjoni legalment vinkolanti mill-BĊ tas-sistema anċillari illi huwa jiggarantixxi lis-sistema anċillari ħlas sal-ammont tal-bilanċ iffriżat. Bil-konferma taż-żieda jew it-tnaqqis tal-bilanċ iffriżat meta ħlasijiet ta’ saldu kross-sistema jiġu kkreditati jew iddebitati lil jew mis-subkont jew meta trasferimenti ta’ likwidità jiġu kkreditati lis-subkont, kemm il-BĊ tal-Eurosistema li mhuwiex il-BĊ tas-sistema anċillari kif ukoll il-BĊ tas-sistema anċillari jiddikjaraw żieda jew tnaqqis tal-garanzija fl-ammont tal-ħlas. Iż-żewġ garanziji għandhom ikunu irrevokabbli, mingħajr kundizzjoni u pagabbli mal-ewwel talba. Iż-żewġ garanziji u l-iffriżar tal-bilanċi għandhom jiskadu malli jkun hemm komunikazzjoni mis-sistema anċillari illi s-saldu jkun ġie kkompletat (permezz ta’ messaġġ ta’ “tmiem iċ-ċiklu”).







TAQSIMA IV

DISPOŻIZZJONIJIET TRANŻITORJI U FINALI

Artikolu 25

Riżoluzzjoni ta’ tilwim u liġi applikabbli

1. F’każ ta’ tilwim bejn il-BĊi tal-Eurosistema fir-rigward ta’ din il-Linja Gwida, il-partijiet milquta jfittxu li jsolvu t-tilwima skont il-Memorandum ta’ Ftehim dwar Procedura ghar-Rizoluzzjoni ta’ Tilwim Intra-SEBC.

2. B’deroga minn paragrafu 1, jekk tilwima fir-rigward tad-diviżjoni ta’ kompiti bejn Livell 2 u Livell 3 ma tistax tiġi riżolta permezz ta’ ftehim bejn il-partijiet milquta, il-Kunsill Governattiv jirriżolvi t-tilwima.

3. F’każ ta’ tilwima tat-tip imsemmija fil-paragrafu 1, id-drittijiet u l-obbligi rispettivi tal-partijiet għandhom jiġu determinati primarjament permezz tar-regoli u l-proċeduri stipulati f’din il-Linja Gwida. F’tilwim li jikkonċerna ħlasijiet bejn sistemi komponenti tat-TARGET2, il-liġi tal-Istat Membru fejn tinsab is-sede tal-BĊ tal-Eurosistema tal-pagatur għandha tapplika b’mod supplimentari, sakemm ma tkunx f’kunflitt ma’ din il-Linja Gwida.

Artikolu 26

Dħul fis-seħħ u applikazzjoni

1. Din il-Linja Gwida tidħol fis-seħħ fis-7 ta’ Diċembru 2012. Hija tapplika mill-1 ta’ Jannar 2013, mingħajr ħsara għad-dispożizzjonijiet tranżitorji stipulati fl-Artikolu 27.

2. Il-Linja Gwida BĊE/2007/2 hija mħassra b’effett mill-1 ta’ Jannar 2013.

3. Referenzi għal-Linja Gwida mħassra għandhom jinftehmu bħala referenzi għal din il-Linja Gwida.1 u għandhom jinqraw skont it-tabella ta’ korrelazzjoni li tinsab f’Anness VII.

▼M3

Artikolu 27

Dispożizzjonijiet mixxellanji

Kontijiet miftuħin barra l-PM u barra l-Pjattaforma T2S minn BĊN taż-żona tal-euro għal istituzzjonijiet ta' kreditu u sistemi anċillari għandhom ikunu rregolati mir-regoli ta' dak il-BĊN taż-żona tal-euro, bla ħsara għad-dispożizzjonijiet ta' din il-Linja Gwida li jirrigwardaw il-Kontijiet Domestiċi u deċiżjonijiet oħra tal-Kunsill Governattiv. Kontijiet li jinfetħu barra l-PM u barra l-Pjattaforma T2S minn BĊN taż-żona tal-euro għal entitajiet li mhumiex istituzzjonijiet ta' kreditu u sistemi anċillari għandhom ikunu rregolati mir-regoli ta' dak il-BĊN taż-żona tal-euro.

▼B

Artikolu 28

Indirizzati, miżuri ta’ implimentazzjoni u rapporti annwali

1. Din il-Linja Gwida tapplika għall-BĊi kollha tal-Eurosistema.

2. Sal-20 ta’ Diċembru 2012 il-BĊNi taż-żona tal-euro għandhom jibagħtu lill-BĊE il-miżuri li permezz tagħhom għandhom l-intenzjoni li jikkonformaw mal-Artikolui 39 ta’ Anness II, Appendiċi VI ta’ Anness II, paragrafi 9(a) u 12(a)(v) u 13 ta’ Anness III, paragrafu 18(1)(c)(ii) ta’ Anness IV, u Appendiċi IIA ta’ Anness V ta’ din il-Linja Gwida.

3. Il-BĊE iħejji rapporti annwali għar-rieżami nill-Kunsill Governattiv dwar il-funzjonament ġenerali tat-TARGET2.









ANNESS I







ARRANĠAMENTI GĦALL-GOVERNANZA TAT-TARGET2 Livell 1 — Kunsill Governattiv Livell 2 — BĊi tal-Eurosistema Livell 3 — BĊNi li jipprovdu SSP 0. Dispożizzjonijiet ġenerali Livell 1 għandu l-kompetenza finali fir-rigward kwistjonijiet domestiċi u transkonfinali tat-TARGET2, u huwa responsabbli biex jissalvagwarda l-funzjoni pubblika tat-TARGET2 Il-Livell 2 għandu kompetenza sussidjarja fir-rigward ta’ kwistjonijiet imħollija għad-diskrezzjoni tiegħu mil-Livell 1 Il-Livell 3 jieħu deċiżjonijiet dwar it-tħaddim ta’ kuljum tal-Pjattaforma Mqassma Waħda (SSP - Single Shared Platform) fuq il-bażi tal-livelli ta’ servizz iddefiniti fil-ftehim imsemmi fl-Artikolu 5(6) ta’ din il-Linja Gwida. 1. il-politika tal-kost u tal-ipprezzar — Jiddeċiedi dwar metodoloġija komuni tal-kost — Jiddeċiedi dwar struttura waħda għall-ipprezzar — Jiddeċiedu dwar prezzijiet ta’ servizzi u/jew moduli addizzjonali u/jew moduli (Mhux applikabbli) 2. Livell ta’ servizz — Jiddeċiedi dwar servizzi ewlenin — Jiddeċiedu dwar servizzi u/jew moduli addizzjonali — Jagħti input skont il-bżonnijiet tal-Livell 1/Livell 2 3. Il-ġestjoni tar-riskju — Jiddeċiedi dwar il-qafas ġenerali għall-ġestjoni tar-riskju u l-aċċettazzjoni tar-riskji li jifdal — Iwettqu l-ġestjoni attwali tar-riskju — Iwettqu analiżi tar-riskju u aġġornamenti — Jipprovdu l-informazzjoni meħtieġa għall-analiżi tar-riskju skont it-talbiet tal-Livell 1/Livell 2 4. Governanza u finanzjament — Jiddefinixxi regoli għall-proprjetà, it-teħid ta’ deċiżjonijiet u l-finanzjament tal-SSP — Jistabbilixxi u jiżgura l-implimentazzjoni adegwata tal-qafas legali tas-Sistema Ewropea tal-Banek Ċentrali għat-TARGET2 — It-tħejjija tar-regoli dwar il-governanza u l-finanzjament deċiżi fil-Livell 1 — It-tħejjija tal-baġit, l-approvazzjoni tiegħu u l-implimentazzjoni — Il-proprjetà u/jew il-kontroll tal-applikazzjoni — Il-ġbir ta’ fondi u r-remunerazzjoni ta’ servizzi — Jagħtu figuri tal-kost lil-Livell 2 għall-għoti tas-servizz 5. Żvilupp — Jiġi kkonsultat mil-Livell 2 dwar fejn jinsab l-SSP — Japprova l-pjan ġenerali tal-proġett — Jiddeċiedu dwar id-disinn inizjali u l-iżvilupp tal-SSP — Jiddeċiedu dwar jew l-istabbilment mill-ġdid jew l-istabbilment fuq il-bażi ta’ pjattaforma eżistenti — Jiddeċiedu dwar l-għażla tal-operatur tal-SSP — Jistabbilixxu, bi qbil mal-Livell 3, il-livelli ta’ servizz tal-SSP — Jiddeċiedu dwar fejn jinsab l-SSP wara konsultazzjoni mal-Livell 1 — Japprovaw il-metodoloġija tal-proċess tal-ispeċifikazzjoni u dak li jrid jiġi kkonsenjat tal-Livell 3 meqjusin xierqa sabiex jiġi speċifikat u, aktar tard, ittestjat u aċċettat il-prodott (b'mod partikolari l-ispeċifikazzjonijiet ġenerali u dettaljati tal-utent) — Jistabbilixxu pjan ta’ proġett bil-fażijiet determinanti — Jivvalutaw u jaċċettaw dak li jrid jiġi kkonsenjat — Jistabbilixxu xenarji bi prova — Koordinazzjoni bi prova tal-banek ċentrali u tal-utenti, f'kooperazzjoni mill-qrib mal-Livell 3 — Jipproponu d-disinn inizjali tal-SSP — Jipproponu jekk ikunx hemm l-istabbilment mill-ġdid jew l-istabbilment fuq il-bażi ta’ pjattaforma eżistenti — Jipproponu l-post fejn jinsab l-SSP — Jabbozzaw l-ispeċifikazzjonijiet unzjonali dettaljati (speċifikazzjonijiet funzjonali interni dettaljati u speċifikazzjonijiet funzjonali dettaljati tal-utent) — Jabbozzaw l-ispeċifikazzjonijiet tekniċi ddettaljati — Jagħtu input (inizjali u dejjiemi) għal ippjanar tal-fażijiet ta’ proġetti u għall-kontroll — Jagħtu appoġġ tekniku u operattiv għal provi (iwettqu provi fuq il-SSP, jagħtu input għal xenarji bi prova relatati mal-SSP, jagħtu appoġġ lill-BĊi tal-Eurosistema fl-attivitajiet bi prova tagħhom tal-SSP) 6. Implimentazzjoni u migrazzjoni — Jiddeċiedi dwar l-istrateġija ta’ migrazzjoni — Iħejju u jikkoordinaw il-migrazzjoni għall-SSP, f'kooperazzjoni mill-qrib mal-Livell 3 — Jagħtu input dwar kwistjonijiet ta’ migrazzjoni skont talbiet tal-Livell 2 — Iwettqu xogħol ta’ migrazzjoni relatat mal-SSP; appoġġ addizzjonali lill-BĊNi li qed jingħaqdu 7. Tħaddim — Il-ġestjoni ta’ sitwazzjonijiet ta’ kriżi severa — L-awtorizzazzjoni tat-twaqqif u t-thaddim tas-Simulatur TARGET2 — Il-ħatra ta’ awtoritajiet għaċ-ċertifikazzjoni għall-aċċess ibbażat fuq l-Internet — L-ispeċifikazzjoni tal-politika tas-sigurtà, ir-rekwiżiti u l-kontrolli għall-SSP — L-ispeċifikazzjoni tal-prinċipji applikabbli għas-sigurtà taċ-ċertifikati maħruġin għall-aċċess ibbażat fuq l-internet — Il-ġestjoni fir-rigward tar-responsabbiltajiet ta’ sid is-sistema — Iż-żamma ta’ kuntatti ma’ utenti tas-sistema f'livell Ewropew (mingħajr ħsara għar-responsabbilta' unika ta’ BĊi tal-Eurosistema għar-relazzjoni mal-klijenti tagħhom fin-negozju) u l-monitoraġġ ta’ kuljum tal-attività tal-utent minn perspettiva ta’ negozju (funzjoni ta’ BĊ tal-Eurosistema) — Il-monitoraġġ ta’ zviluppi fin-negozju — L-ibbagitjar, il-finanzjament, il-fatturar (funzjoni ta’ BĊ tal-Eurosistema) u dmirijiet amministrattivi oħrajn — Il-gestjoni tas-sistema abbazi tal-ftehim imsemmi fl-Artikolu 5(6) ta’ din il-Linja Gwida









ANNESS II

▼M3

KUNDIZZJONIJIET ARMONIZZATI GĦALL-FTUĦ U L-OPERAZZJONI TA' KONT PM F'TARGET2

▼B







TITOLU I

DISPOŻIZZJONIJIET ĠENERALI

Artikolu 1

Definizzjonijiet

Għall-finijiet ta’ dawn il-Kundizzjonijiet Armonizzati (minn hawn ’il quddiem il-“Kundizzjonijiet”), japplikaw id-definizzjonijiet segwenti:

— “aċċess għal iktar minn indirizzat wieħed” tfisser faċilità li biha friegħi jew istituzzjonijiet ta’ kreditu stabbiliti fiż-ŻEE jista’ jkollhom aċċess għas-sistema ta’ komponent TARGET2 rilevanti billi jissottomettu ordnijiet ta’ ħlas u/jew jirċievu ħlasijiet diretti lejn u mis-sistema ta’ komponent tat-TARGET2; din il-faċilità tawtorizza dawn l-entitajiet biex jissottomettu l-ordnijiet ta’ ħlas tagħhom permezz tal-kont PM tal-parteċipant dirett mingħajr l-involviment ta’ dak il-parteċipant,

— “awtorizzazzjoni ta’ debitu dirett” tfisser struzzjoni ġenerali minn pagatur lill-BĊ tiegħu u li jobbliga dak il-BĊ li jiddebita l-kont tal-pagatur fuq struzzjoni ta’ debitu dirett minn min jirċievi l-ħlas,

— “banek ċentrali (BĊi)” tfisser il-BĊi tal-Eurosistema u l-BĊNi konnessi,

— “BĊ tal-Eurosistema” tfisser il-BĊE jew BĊN taż-żona tal-euro,

— “BĊN AL” tfisser BĊN parteċipanti li huwa parti għal ftehim AL u jaġixxi bħala l-kontroparti għall-membri tal-grupp AL li jipparteċipaw fis-sistema komponenti tiegħu tat-TARGET2;

— “BĊN konness” tfisser bank ċentrali nazzjonali (BĊN), minbarra BĊ tal-Eurosistema, li huwa konness mat-TARGET2 skont ftehim speċifiku.

— “BĊNi li jipprovdu SSP” tfisser id-Deutsche Bundesbank, il-Banque de France u l-Banca d’Italia fil-kapacità tagħhom bħala l-BĊi li jibnu u jħaddmu l-SSP għall-benefiċċju tal-Eurosistema,

— “BĊN li qed jimmaniġġja” tfisser il-BĊN AL tas-sistema komponenti tat-TARGET2 li fiha jipparteċipa l-maniġer tal-grupp AL;

— “BĊN taż-żona tal-euro” tfisser il-bank ċentrali nazzjonali (BĊN) ta’ Stat Membru li l-munita tiegħu hija l-euro,

— “CUG TARGET2” tfisser subset tal-klijenti tal- ►M3 fornitur tas-servizz tan- netwerk ta' TARGET2 ◄ miġburin għal dan l-iskop għall-użu tagħhom tas-servizzi u prodotti rilevanti tal- ►M3 fornitur tas-servizz tan- netwerk ta' TARGET2 ◄ meta jkollu aċċess għall-PM,

— “detentur ta’ BIC indirizzabbli” tfisser entità li (a) għandha Kodiċi ta’ Identifikazzjoni ta’ Negozju (BIC); (b) ma hijiex irrikonoxxuta bħala ►M3 detenturi ta' kont PM ◄ indirett; u (c) hija korrispondent jew klijent ta’ ►M3 detenturi ta' kont PM ◄ dirett jew fergħa ta’ ►M3 detenturi ta' kont PM ◄ dirett jew indirett, u hija kapaċi tibgħat ordnijiet ta’ ħlas lil u tirċievi ħlasijiet mingħand sistema ta’ komponenti ta’ TARGET2 permezz tal- ►M3 detenturi ta' kont PM ◄ dirett,

— “ditta ta’ investiment” tfisser ditta ta’ investiment fit-tifsira ta’ [daħħal id-dispożizzjonijiet tal-liġi nazzjonali li jimplimentaw l-Artikolu 4(1)(1) tad-Direttiva 2004/39/KE tal-Parlament Ewropew u tal-Kunsill tal-21 ta’ April 2004 dwar is-swieq fl-istrumenti finanzjarji li temenda d-Direttivi tal-Kunsill 85/611/KEE u 93/6/KEE u d-Direttiva 2000/12/KE tal-Parlament Ewropew u tal-Kunsill u li thassar id-Direttiva tal-Kunsill 93/22/KEE ( 8 ), bl-esklużjoni tal-istituzzjonijiet speċifikati fil-[daħħal id-dispożizzjonijiet tal-liġi nazzjonali li jimplimentaw l-Artikolu 2(1) tad-Direttiva 2004/39/KE], iżda d-ditta ta’ investiment inkwistjoni għandha: — (a) tkun awtorizzata u ssorveljata minn awtorità kompetenti rikonoxxuta, li tkun ġiet indikata bħala tali taħt id-Direttiva 2004/39/KE; u (b) tkun intitolata li twettaq attivitajiet msemmija taħt [daħħal id-dispożizzjonijiet tal-liġi nazzjonali li jimplimentaw il-partiti 2, 3 6 u 7 tatTaqsima A tal-Anness I tad-Direttiva 2004/39/KE],

— “entry disposition” tfisser fażi tal-ipproċessar ta’ ħlas li matulu [daħħal BĊ/pajjiż ta’ referenza] jipprova jissalda ordni ta’ ħlas li jkun ġie aċċettat bis-saħħa tal-Artikolu 14, permezz ta’ proċeduri speċifiċi, kif deskritt fl-Artikolu 20,

▼M2

— “faċilità ta' depożitu” tfisser faċilità permanenti tal-Eurosistema li l-kontropartijiet jistgħu jużaw biex jagħmlu depożiti matul il-lejl ma' BĊN bir-rata ta' depożitu speċifikata minn qabel.

▼B

— “faċilità ta’ self marġinali” tfisser faċilità permanenti tal-Eurosistema li tista’ tintuża minn kontropartijiet biex jirċievu kreditu mil-lum għal għada mingħand BĊ tal-Eurosistema bir-rata ta’ self marġinali speċifikata minn qabel;

▼M3

— “fergħa” tfisser fergħa kif iddefinita fit-tifsira tal-punt (1) tal-Artikolu 4(1) tar-Regolament (UE) Nru 575/2013,

▼B

— “formula għall-ġbir tad-dejta statika” tfisser formula żviluppata minn [daħħal isem il-BĊ] għall-finijiet tar-reġistrazzjoni tal-applikanti għal servizzi tat-TARGET2-[daħħal BĊ/referenza tal-pajjiż] u jiġi rreġistrat kwalunkwe tibdil għall-provvista ta’ dawn is-servizzi,

— “fornitur ta’ servizz ta’ netwerk” tfisser l-impriża maħtura mill-Kunsill Governattiv tal-BĊE biex jipprovdi konnessjonijiet tan-netwerk kompjuterizzati għall-finijiet ta’ sottomissjoni ta’ messaġġi ta’ ħlas fit-TARGET2,

— “Ftehim AL” tfisser il-ftehim dwar il-likwidità aggregata multilaterali li jkun sar bejn il-membri tal-grupp AL u l-BĊNi tal-AL rispettivi tagħhom, għall-finijiet tal-mod AL;

— “funzjonament ħażin tekniku tat-TARGET2” tfisser kull diffikultà, difett jew nuqqas fl-infrastruttura teknika u/jew is-sistemi tal-kompjuter tal-SSP, jew kull ġrajja li tagħmel impossibbli li jiġi eżegwit u kkompletat l-ipproċessar tal-pagamenti fl-istess jum fis-sistema komponenti relevanti tat-TARGET2;

— “grupp” tfisser: — (a) kompożizzjoni ta’ istituzzjonijiet ta’ kreditu inklużi fil-prospetti finanzjarji kkonsolidati ta’ kumpannija parent fejn i-kumpannija parent hija obbligata li tippreżenta prospetti finanzjarji kkonsolidati skont l-International Accounting Standard 27 (IAS 27), adottat bis-saħħa tar-Regolament tal-Kummissjoni (KE) Nru 2238/2004 ( 9 ) u li tikkonsisti jew f’(i) kumpannija parent u sussidjarja waħda jew iżjed; jew (ii) żewġ sussidjarji jew iżjed ta’ kumpannija parent; jew (b) kompożizzjoni ta’ istituzzjonijiet ta’ kreditu kif imsemmija fis-subparagrafi (a)(i) jew (ii), meta kumpannija parent ma tippreżentax prospetti finanzjarji kkonoslidati skont l-IAS 27, imam għandha tkun tista’ tissodisfa l-kriterji definiti fl-IAS 27 għall-inklużjoni fil-prospetti finanzjarji konsolidati, bla ħsara għall-verifika tal-BĊ tal- ►M3 detenturi ta' kont PM ◄ dirett jew, fil-każ ta’ grupp AL, il-BĊN li qed jimmaniġġja; (c) netwerk bilaterali jew multilaterali ta’ istituzzjonijiet ta’ kreditu li huwa (i) organizzat permezz ta’qafas statutorju li jiddetermina l-affiljazzjoni ta’ istituzzjonijiet ta’ kreditu ma’ netwerk bħal dan; jew (ii) ikkaratterizzat minn mekkaniżmi awto-organizzati ta’ kooperazzjoni (li jipprommwovu, jappoġġaw u jirrappreżentaw l-interessi tan-negozju tal-membri tiegħu) u/jew solidarjetà ekonomika li tmur lil hinn l-kooperazzjoni ordinarja tas-soltu bejn istituzzjonijiet ta’ kreditu fejn din il-kooperazzjoni u solidarjetà huma permessi mir-regolamenti jew l-artikoli ta’ inkorporazzjoni tal-istituzzjonijiet ta’ kreditu jew stabbiliti bis-saħħa ta’ ftehim separat; — u f’kull każ msemmija f’(ċ) il-Kunsill Governattiv tal-BĊE approva l-applikazzjoni għall-kunsiderazzjoni li jikkostitwixxi grupp,

— “Grupp CAI” tfisser grupp kompost minn ►M3 detenturi ta' kont PM ◄ li jużaw il-metodu CAI;

— “Grupp AL” tfisser grupp kompost minn membri tal-grupp AL li jużaw il-metodu AL;

▼M3

— “istituzzjoni ta' kreditu” tfisser jew: (a) istituzzjoni ta' kreditu fit-tifsira tal-punt (1) tal-Artikolu 4(1) tar-Regolament (UE) Nru 575/2013 tal-Parlament u tal-Kunsill [u, jekk ikun rilevanti, daħħal id-dispożizzjonijiet tal-liġi nazzjonali li timplimenta l-Artikolu 2(5) tad-Direttiva 2013/36/UE] li hija suġġetta għas-superviżjoni minn awtorità kompetenti; jew (b) istituzzjoni ta' kreditu oħra fit-tifsira tal-Artikolu 123(2) tat-Trattat li hija suġġetta għal skrutinju ta' standard paragunabbli mas-superviżjoni minn awtorità kompetenti,

▼B

— “jum ta’ negozju” tfisser kwalunkwe jum li fih it-TARGET2 huwa miftuħ għas-saldu ta’ ordnijiet ta’ ħlas kif stabbilit fl-Appendiċi V,

▼M3

— “każ ta' inadempjenza” jfisser każ imminenti jew eżistenti, li meta jiġri jista' jhedded it-twettiq minn parteċipant tal-obbligi tiegħu skont dawn il-Kundizzjonijiet jew kwalunkwe regoli oħrajn li japplikaw għar-relazzjoni bejn dak il-parteċipant u l-[daħħal isem il-BĊ] jew kull BĊ ieħor, inkluż: — (a) meta l-parteċipant ma jkunx għadu jissodisfa l-kriterji tal-aċċess stabbiliti fl-Artikolu 4 jew ir-rekwiżiti stabbilti fl-Artikolu 8(1)(a)(i); (b) il-ftuħ ta' proceduri ta' insolvenza b'rabta mal-partiċipant; (c) is-sottomissjoni ta' applikazzjoni marbuta mal-proċeduri msemmijin fil-punt (b), (d) il-ħruġ mill-parteċipant ta' dikjarazzjoni bil-miktub dwar l-inabbiltà tiegħu li jħallas id-djun kollha tiegħu jew xi parti minnhom jew li jissodisfa l-obbligi tiegħu li jirriżultaw b'rabta ma' kreditu intraday; (e) id-dħul tal-parteċipant fi ftehim jew arranġament ġenerali volontarju mal-kredituri tiegħu; (f) fejn il-parteċipant huwa, jew jitiqies mill-BĊ tiegħu li hu, insolventi jew ma jistax iħallas id-djun tiegħu; (g) fejn il-bilanċ ta' kreditu tal-parteċipant fuq il-kont PM tiegħu jew DCA jew l-assi kollha tal-parteċipant jew parti sostanzjali minnhom huma suġġetti għal ordni ta' ffriżar, sekwestru, qbid jew kull proċedura oħra intiża biex tipproteġi l-interess pubbliku jew id-drittijiet tal-kredituri tal-parteċipant; (h) fejn il-parteċipazzjoni tal-parteċipant f'sistema ta' komponent ta' TARGET2 oħra u/jew f'sistema anċillari ġiet sospiża jew itterminata; (i) fejn rappreżentazzjoni materjali jew dikjarazzjoni prekuntrattwali magħmula mill-parteċipant jew li huwa implikat li saret mill-entità skont il-liġi applikabbli hija skorretta jew mhux vera; (j) iċ-ċessjoni tal-assi kollha tal-parteċipant jew parti sostanzjali minnhom;

▼B

— “każ ta’ infurzar” tfisser fir-rigward ta’ membru tal-grupp AL: (a) kull każ ta’ inadempjenza msemmi fl-Artikolu 34(1); (b) kull każ ieħor ta’ inadempjenza jew każ imsemmi fl-Artikolu 34(2) li fir-rigward tiegħu l-[daħħal isem il-BĊ] iddeċieda, wara li tkun tqieset is-serjetà tal-każ ta’ inadempjenza jew tal-każ, [Daħħal jekk japplika: [rahan għandu jiġi infurzat skont l-Artikolu 25b] [kollaterali għandha tiġi infurzata skont l-Artikolu 25c] u] tpaċija ta’ talbiet għandha tiġi attivata skont l-Artikolu 26; jew (c) kull deċiżjoni għas-sospensjoni jew it-terminazzjoni ta’ aċċess għall-kreditu intraday;

— “Kodiċi għall-Identifikazzjoni ta’ Negozju (BIC)” tfisser kodiċi kif definit mill-Istandard ISO Nru 9362,

— “Kont Domestiku” tfisser kont miftuħ barra l-PM minn BĊN parteċipanti għal entità li hija eliġibbli biex issir parteċipant indirett;

— “kont PM” tfisser kont miżmum minn parteċipant fit-TARGET2 fil-PM ma’ BĊ tal-Eurosistema li huwa neċessarju sabiex dan il-parteċipant fit-TARGET2: — (a) jissottometti ordnijiet ta’ ħlas jew jirċievi ħlasijiet permezz tat-TARGET2; u (b) jagħmel saldu ta’ dawn il-ħlasijiet lil dan il-BĊ tal-Eurosistema

— “korp fis-settur pubbliku” tfisser entità fi ħdan is-“settur pubbliku”, din l-espressjoni tal-aħħar kif definita fl-Artikolu 3 tar-Regolament tal-Kunsill (KE) Nru 3603/93 tat-13 ta’ Dicembru 1993 li jispeċifika d-definizzjonijiet għall-applikazzjoni tal-projbizzjonijiet imsemmijin fl-Artikoli 104 u 104(b) tat-Trattat ( 10 ),

— “kreditu intraday” tfisser kreditu estiż għal perjodu ta’ anqas minn jum ta’ negozju,

▼M3

— “Kont ta' Kontanti Dedikat (DCA)” tfisser kont miżmum minn detentur ta' DCA, miftuħ f'TARGET2-[daħħal ir-referenza BĊ/pajjiż], u użati għal ħlasijiet f'kontanti fir-rigward ta' ħlas ta' titoli f'T2S,

— “kont Ewlieni PM” ifisser il-kont PM li miegħu huwa marbut DCA u li fuqu kull bilanċ għandu jiġi ripatrijat awtomatikament fl-aħħar tal-jum,

▼M3

— “likwidità disponibbli” tfisser bilanċ tal-kreditu fuq il-kont PM ta' parteċipant f'TARGET2 u, jekk applikabbli, kull linja ta' kreditu intraday mogħtija mill-BĊN taż-żona tal-euro relevanti fir-rigward ta' dak il-kont iżda li għadha ma nġibditx,

▼B

— “Maniġer tal-grupp AL” tfisser membru tal-grupp AL maħtur minn membri oħrajn tal-grupp AL biex jiġġestixxi l-likwidità disponibbli fi ħdan il-grupp AL matul il-jum ta’ negozju;

— “Maniġer tal-grupp CAI” tfisser membru tal-grupp CAI maħtur minn membri oħrajn tal-grupp CAI biex jimmoniterja u jiddistribwixxi l-likwidità disponibbli fi ħdan il-grupp CAI matul il-jum ta’ negozju;

— “Membru tal-grupp AL” tfisser ►M3 detenturi ta' kont PM ◄ fit-TARGET2 li jkun daħal fi ftehim AL.

— “Messaġġ imxandar ICM” tfisser informazzjoni li tkun disponibbli simultanjament għal kulħadd jew għal grupp magħżul ta’ parteċipanti TARGET2 permezz tal-ICM,

— “min jitħallas”, ħlief fejn użat fl-Artikolu 39 ta’ dan l-Anness, ifisser parteċipant tat-TARGET2 li l-kont PM tiegħu jiġi kkreditat minħabba s-saldu ta’ ordni ta’ ħlas,

— “Mod AL” tfisser l-aggregazzjoni ta’ likwidità disponibbli fuq kontijiet PM;

— “Mod CAI” tfisser il-provvista ta’ informazzjoni ta’ kont ikkonsolidat fir-rigward tal-kontijiet PM permezz tal-ICM,

— “Modulu tal-Informazzjoni u l-Kontroll (ICM - Information and Control Module) tfisser il-modulu SSP li jħalli lil parteċipanti jiksbu informazzjoni online u tagħtihom il-possibbiltà li jissottomettu ordnijiet ta’ trasferiment ta’ likwidità, jiġġestixxu l-likwidità u jibdew ordnijiet ta’ ħlas backup f’sitwazzjonijiet ta’ kontinġenza,

— “Modulu ta’ Kontinġenza” tfisser modulu SSP li jippermetti l-ipproċessar ta’ ħlasijiet kritiċi u kritiċi ħafna f’sitwazzjonijiet ta’ kontinġenza,

— “Modulu tal-ħlasijiet (PM – Payments Module)” tfisser modulu ta’ SSP li fih isir saldu ta’ ħlasijiet tal-parteċipanti fit-TARGET2 fuq kontijiet PM,

— “opinjoni dwar il-kapaċità” tfisser opinjoni speċifika għal parteċipant li fiha valutazzjoni tal-kapaċità legali tal-parteċipant li jikkonkludi jew jeżegwixxi l-obbligi tiegħu skont dawn il-Kundizzjonijiet,

▼M3

— “ordni ta' ħlas” tfisser ordni ta' trasferiment ta' kreditu, ordni ta' trasferiment ta' likwidità, struzzjoni ta' debitu dirett jew ordni ta' trasferiment ta' likwidità minn PM lil DCA,

▼B

— “ordni ta’ pagament mhux issaldat” tfisser ordni ta’ pagament li mhuwiex issaldat fl-istess jum ta’ negozju bħal dak li fih ikun ġie aċċettat,

— “ordni ta’ trasferiment ta’ kreditu” tfisser struzzjoni minn pagatur biex fondi jkunu disponibbli għal min jirċievi l-ħlas ta’ entrata fil-kotba f’kont PM,

— “ordni ta’ trasferiment ta’ likwidità” tfisser ordni ta ħlas, li l-għan ewlieni tagħha huwa t-trasferiment tal-likwidità bejn żewġ kontijiet differenti tal-istess parteċipant jew ġewwa CAI jew grupp AI,

▼M3

— “Ordni ta' trasferiment ta' likwidità PM lil DCA” tfisser l-istruzzjoni għat-trasferiment ta' ammont speċifiku ta' fondi minn kont PM lil DCA,

▼B

— “pagatur”, ħlief fejn użat fl-Artikolu 39 ta’ dan l-Anness, ifisser parteċipant tat-TARGET2 li l-kont PM tiegħu jiġi kkreditat minħabba s-saldu ta’ ordni ta’ ħlas,

— “parteċipant indirett” tfisser istituzzjoni ta’ kreditu stabbilita fiż-ŻEE, li tkun daħlet fi ftehim ma’ ►M3 detenturi ta' kont PM ◄ dirett biex tissottometti ordnijiet ta’ pagament u tirċievi pagamenti permezz tal-kont PM ta’ dan il- ►M3 detenturi ta' kont PM ◄ dirett, u li tkun ġiet rikonoxxuta minn sistema komponenti tat-TARGET2 bħala ►M3 detenturi ta' kont PM ◄ indirett;

▼M3

— “parteċipant” [jew “parteċipant dirett”] tfisser entità li jkollha mill-inqas kont PM wieħed (detentur ta' kont PM) u/jew Kont ta' Kontanti Dedikat wieħed (detentur ta' DCA) ma' BĊ tal-Eurosistema,

▼B

— “parteċipant li jagħti l-istruzzjoni” tfisser parteċipant tat-TARGET2 li jkun beda ordni ta’ ħlas,

— “parteċipant tat-TARGET2” tfisser kull parteċipant f’kwalunkwe sistema ta’ komponent TARGET2,

— “Pjattaforma Komuni Unika (SSP)” tfisser l-infrastruttura tal-pjattaforma teknika waħda pprovduta mill-BĊNi li jipprovdu l-SSP;

— “proċeduri ta’ insolvenza” tfisser proċeduri ta’ insolvenza skont l-Artikolu 2 tad-Direttiva 98/26/KE tal-Parlament Ewropew u tal-Kunsill tad-19 ta’ Mejju 1998 dwar finalità ta’ settlement fis-sistemi ta’ settlement ta’ pagamenti u titoli ( 11 ).

▼M2

— “rata tal-faċilità ta' depożitu” tfisser ir-rata tal-imgħax applikabbli għall-faċilità ta' depożitu,

▼B

— “rata ta’ self marginali” tfisser ir-rata ta’ imgħax applikabbli għall-facilità ta’ self marginali;

— “sistema anċillari” tfisser sistema ġestita minn entità stabbilita fiż-Żona Ekonomika Ewropea (ŻEE) li hija suġġetta għal superviżjoni u/jew sorveljanza minn awtorità kompetenti u tikkonforma mar-rekwiżiti ta’ sorveljanza għal-lokazzjoni ta’ infrastrutturi li joffru servizzi f’euro, kif emendati minn żmien għal żmien u ppubblikati fuq il-websajt tal-BĊE ( 12 ), li fiha jiġu skambjati u/jew ikklerjati ħlasijiet u/jew strumenti finanzjarji filwaqt illi l-obbligi monetarji li jirriżultaw isir saldu tagħhom fit-TARGET2 b’konformità mal-Linja Gwida [(ECB/2012/XX)] fuq Trans-European Automated Real-time Gross Settlement Express Transfer System (TARGET2) ( 13 ) u ma’ ftehim bilaterali bejn is-sistema anċillari u l-BĊ relevanti tal-Eurosistema,

— “sistema komponenti tat-TARGET2” tfisser kwalsiasi sistema real-time gross settlement (RTGS) ta’ wieħed mill-BĊi tal-Eurosistema li tifforma parti mit-TARGET2;

— “sospensjoni” (suspension) tfisser l-iffriżar temporanju tad-drittijiet u l-obbligi ta’ xi parteċipant għal perijodu ta’ żmien li jiġi ddeterminat minn [niżżel l-isem tal-BĊ],

— “Speċifikazzjonijiet Funzjonali Dettaljati għall-Utent (UDFS)” tfisser l-aktar verżjoni aġġornata tal-UDFS, li hija d-dokumentazzjoni teknika li tispjega fid-dettal kif parteċipant jinteraġixxi mat-TARGET2,

— “struzzjoni ta’ debitu dirett” tfisser struzzjoni minn min jirċievi l-ħlas sottomessa lill-BĊ tiegħu li bis-saħħa tagħha l-BĊ tal-pagatur jiddebita l-kont tal-pagatur bl-ammont speċifikat fl-istruzzjoni, fuq il-bażi ta’ awtorizzazzjoni ta’ debitu dirett,

— “TARGET2-[daħħal BĊ/referenza tal-pajjiż]” tfisser is-sistemi komponenti TARGET2 [daħħal isem il-BĊ],

— “TARGET2” tfisser dak kollu li jirriżulta mis-sistemi komponenti kollha tat-TARGET2 tal-BĊi,

▼M3

Artikolu 1a

Kamp ta' applikazzjoni

Il-Kundizzjonijiet preżenti jirregolaw ir-relazzjoni bejn il-BĊN taż-żona tal-euro rilevanti u d-detentur tal-kont PM tiegħu għal dak li jirrigwarda l-Ftuħ u l-Operazzjoni tal-kont PM.

▼B

Artikolu 2

Appendiċijiet

1. L-Appendiċijiet li ġejjin jiffurmaw parti integrali minn dawn il-Kundizzjonijiet:

Appendiċi I: Speċifikazzjonijiet tekniċi għall-ipproċessar ta’ ordnijiet ta’ ħlas

Appendiċi II: Skema ta’ kumpens TARGET2

Appendiċi III: Termini ta’ referenza għall-kapaċità u opinjonijiet tal-pajjiż

Appendiċi IV: Proċeduri ta’ kontinwità tan-negożju u ta’ kontinġenza

Appendiċi V: Skeda tal-operat

Appendiċi VI: Skeda tad-drittijiet u fatturar

Appendiċi VII: Ftehim ta’ likwidità aggregata

2. Fil-każ ta’ kwalunkwe kunflitt jew inkonsistenza bejn il-kontenut ta’ kwalunkwe appendiċi u l-kontenut ta’ kull dispożizzjoni oħra f’dawn il-Kundizzjonijiet, dan tal-aħħar għandu jiddomina.

Artikolu 3

Deskrizzjoni ġenerali tat-TARGET2-[daħħal ir-referenza għall-BĊ/pajjiż] u TARGET2

▼M3

1. TARGET2 tipprovdi ħlas gross dak il-ħin stess għal ħlasijiet f'euro, bi ħlas bi flus tal-bank centrali fil-kontijiet PM u DCAs.

2. L-ordnijiet ta' ħlas li ġejjin jiġu pproċessati f'TARGET2- [daħħal ir-referenza BĊ/pajjiż]:

(a) ordnijiet ta' ħlas li jirriżultaw direttament minn jew li jsiru b'konnessjoni mal-operazzjonijiet tal-politika monetarja tal-Eurosistema;

(b) ħlas tal-parti euro tal-operazzjonijiet tal-kambju fi flus barranin li jinvolvu lill-Eurosistema;

(c) ħlas ta' trasferimenti ta' euro li jirriżultaw minn tranżazzjonijiet f'sistemi ta' netting ta' valur kbir transkonfinali;

(d) ħlas ta' trasferimenti ta' euro li jirriżultaw minn tranżazzjonijiet f'sistemi ta' ħlas bl-imnut f'euro ta' importanza sistemika;

(e) ħlas tal-parti tal-kontanti ta' tranżazzjonijiet ta' titoli;

(f) ordnijiet ta' trasferiment ta' likwidità PM lil DCA; u

(g) kull ordni ta' ħlasijiet oħra f'euro indirizzata lil parteċipanti ta' TARGET2.

▼B

3. It-TARGET2 hija stabbilita u taħdem fuq il-bażi tal-SSP. L-Eurosistema tispeċifika l-konfigurazzjoni teknika u l-karatteristiċi tal-SSP. Is-servizzi tal-SSP huma pprovduti mill-BĊi li jipprovdu l-SSP għall-benefiċċju tal-BĊi tal-Eurosistema, bis-saħħa ta’ ftehim separat.

4. Il-[daħħal l-isem tal-BĊ] huwa l-fornitur tas-servizzi taht dawn il-Kundizzjonijiet. L-atti u l-ommissjonijiet tal-BĊi li jipprovdu l-SSP għandhom jitqiesu bħala atti jew ommissjonijiet ta’ [daħħal l-isem tal-BĊ], li tagħhom għandu jassumi r-responsabbiltà skont l-Artikolu 31 hawn isfel. Il-parteċipazzjoni skont dawn il-Kundizzjonijiet m’għandhiex toħloq relazzjoni kuntrattwali bejn il-parteċipanti u l-BĊi li jipprovdu l-SSP meta dawn tal-aħħar jaġixxu f’dik il-kapaċità. L-istruzzjonijiet, il-messaġġi jew l-informazzjoni li ►M3 detentur ta' kont PM ◄ jirċievi mingħand, jew jibgħat lil, l-SSP b’rabta mas-servizzi pprovduti taħt dawn il-Kundizzjonijiet huma meqjusin bħala li waslu mingħand, jew mibgħuta lil, [inserixxi l-isem tal-BĊ].

5. It-TARGET2 hija strutturata legalment bħala multipliċità ta’ sistemi ta’ ħlas komposta mis-sistemi komponenti tat-TARGET2, li huma indikati bħala “sistemi” skont liġijiet nazzjonali li jimplimentaw id-Direttiva 98/26/KE. It-TARGET2-[daħħal ir-referenza għall-BĊ/pajjiż] hija indikata bħala “sistema” skont [daħħal id-dispożizzjoni legali rilevanti li timplimenta d-Direttiva 98/26/KE].

6. Il-parteċipazzjoni fit-TARGET2 tidħol fis-seħħ permezz ta’ parteċipazzjoni f’sistema ta’ komponent tat-TARGET2. Dawn il-Kundizzjonijiet jiddeskrivu d-drittijiet u l-obbligi reċiproċi ►M3 detenturi ta' kont PM ◄ - [daħħal ir-referenza għall-BĊ/pajjiż u l-[daħħal l-isem tal-BĊ]. Ir-regoli dwar l-ipproċessar tal-ordnijiet għall-ħlas (Titlu IV) jirreferu għall-ordnijiet għall-ħlas kollha sottomessi jew il-ħlasijiet li waslu għand ►M3 detenturi ta' kont PM ◄ u għandhom japplikaw suġġetti għall-Anness V.







TITOLU II

IL-PARTEĊIPAZZJONI

Artikolu 4

Il-kriterji tal-għażla

1. It-tipi ta’ entitajiet li ġejjin huma eliġibbli għall-parteċipazzjoni diretta fit-TARGET2- [daħħal ir-referenza għall-BĊ/pajjiż]:

(a) istituzzjonijiet ta’ kreditu stabbiliti fiż-ŻEE, inkluż meta jaġixxu permezz ta’ fergħa stabbilita fiż-ŻEE;

(b) istituzzjonijiet ta’ kreditu stabbiliti barra ż-ŻEE, sakemm jaġixxu permezz ta’ fergħa stabbilita fiż-ŻEE; u

(c) BCNi ta’ Stati Membri u l-BĊE,

sakemm l-entitajiet imsemmijin fis-subparagrafi (a) u (b) mhumiex soġġetti għal miżuri restrittivi adottati mill-Kunsill tal-Unjoni Ewropea jew l-Istati Membri skont l-Artikolu 65(1)(b), l-Artikolu 75 jew l-Artikolu 215 tat-Trattat dwar il-Funzjonament tal-Unjoni Ewropea, li l-implimentazzjoni tagħhom, minħabba [referenza għall-BĊ/pajjiż] wara li ġie infurmat il-BĊE, mhijiex kompatibbli mal-funzjonament bla xkiel tat-TARGET2.

2. Il-[daħħal l-isem tal-BĊ] jista’, fid-diskrezzjoni tiegħu, idaħħal ukoll l-entitajiet li ġejjin bħala parteċipanti diretti

(a) id-dipartimenti tat-teżor tal-gvernijiet ċentrali jew reġjonali tal-Istati Membri attivi fis-swieq tal-flus;

(b) korpi tas-settur pubbliku ta’ Stati Membri awtorizzati li jżommu kontijiet għall-klijenti;

(c) ditti ta’ investiment stabbiliti fiż-ŻEE;

(d) entitajiet li jimmaniġġjaw sistemi anċillari u li jaġixxu f’dik il-kapaċità;

(e) istituzzjonijiet ta’ kreditu jew kull entità mit-tipi elenkati taħt is-subparagrafi (a) sa (d), fiż-żewġ każijiet fejn dawn huma stabbiliti f’pajjiż li miegħu l-Unjoni daħal fi ftehim monetarju li jippermetti l-aċċess għal sistemi ta’ ħlas fl-Unjoni minn kull waħda minn dawn l-entitajiet, bla ħsara għall-kundizzjonijiet stabbiliti fil-ftehim monetarju u sakemm is-sistema legali relevanti li tapplika fil-pajjiż hija ekwivalenti għal-leġislazzjoni relevanti tal-Unjoni.

3. L-istituzzjonijiet ta flus elettroniċi, fit-tifsira ta’ [daħħal id-dispożizzjonijiet tal-liġi nazzjonali li jimplimentaw l-Artikolu 1(3)(a) tad-Direttiva 2009/110/KE tal-Parlament Ewropew u tal-Kunsill tas- 16 ta’ Settembru 2009 dwar il-bidu, l-eżerċizzju u s-superviżjoni prudenzjali tan-negozju tal-istituzzjonijiet tal-flus elettroniċi li temenda d-Direttivi 2005/60/KE u 2006/48/KE u li tħassar id-Direttiva 2000/46/KE] ( 14 ) m’humiex intitolati jipparteċipaw fit-TARGET2-[daħħal ir-referenza għall-BĊ/pajjiż].

Artikolu 5

Parteċipanti diretti

1. Il-parteċipanti diretti tat-TARGET2-[daħħal ir-referenzagħall-BĊ/pajjiż] għandhom iħarsu r-rekwiżiti stabbiliti fl-Artikolu 8(1) u (2). Għandu jkollhom tal-anqas kont PM wieħed ma’ [niżżel l-isem tal-BĊ].

2. ►M3 Id-detenturi ta' kont PM ◄ jistgħu jindikaw detenturi tal-BIC indirizzabbli, irrispettivament mill-post fejn huma inkorporati.

3. ►M3 Id-detenturi ta' kont PM ◄ jistgħu jindikaw entitajiet bħala ►M3 detenturi ta' kont PM ◄ , sakemm jiġu sodisfatti l-kundizzjonijiet stabbiliti fl-Artikolu 6.

4. Aċċess għal iktar minn indirizzat wieħed permezz tal-fergħat kif ġej:

(a) Istituzzjoni ta’ kreditu fi ħdan it-tifsira tal-Artikolu 4(1)(a) jew (b), li tkun ġiet aċċettata bħala ►M3 detentur ta' kont PM ◄ , tista’ tagħti aċċess lill-kont PM tagħha lil wieħed jew aktar mill-fergħat tagħha li jinsabu fiż-ŻEE, sabiex tibgħat ordnijiet ta’ ħlas u/jew tirċievi ħlasijiet direttament, bil-kundizzjoni li [niżżel l-isem tal-BĊ] jkun informa kif xieraq;

(b) Meta fergħa ta’ istituzzjoni ta’ kreditu tkun ġiet aċċettata bħala ►M3 detentur ta' kont PM ◄ , il-fergħat l-oħra tal-istess entità legali u/jew l-uffiċċju ewlieni tagħha, fiż-żewġ każijiet bil-kundizzjoni li jinsabu fiż-ŻEE, jistgħu jaċċessaw il-kont PM tal-fergħa, bil-kundizzjoni li tkun infurmat lil [niżżel l-isem tal-BĊ].

Artikolu 6

Detenturi ta' kont PM

1. Kull wieħed mill-istituzzjonijiet ta’ kreditu stabbiliti fiż-ŻEE jistgħu jidħlu f’kuntratt ma’ ►M3 detentur ta' kont PM ◄ wieħed li huwa jew istituzzjoni ta’ kreditu fit-tifsira tal-Artikolu 4(1)(a) jew (b), jew BĊ, biex jibagħtu ordnijiet ta’ ħlas u/jew jirċievu ħlasijiet, u biex iħallsuhom permezz tal-kont PM ta’ dak ►M3 id-detentur ta' kont PM ◄ . It-TARGET2-[daħħal ir-referenzagħall-BĊ/pajjiż] għandu jagħraf parteċipanti indiretti billi jirreġistra din il-parteċipazzjoni indiretta fid-direttorju tat-TARGET2, dan tal-aħħar kif deskritt fl-Artikolu 9.

2. Meta ►M3 detentur ta' kont PM ◄ , li huwa istituzzjoni ta’ kreditu fit-tifsira tal-Artikolu 4(1)(a) jew (b), u ►M3 detentur ta' kont PM ◄ jappartienu għall-istess grupp, ►M3 id-detentur ta' kont PM ◄ jista’ jawtorizza b’mod espliċitu lill-parteċipant indirett biex juża l-kont PM ►M3 tad-detentur ta' kont PM ◄ biex jibgħat ordnijiet ta’ ħlas u/jew jirċievi ħlasijiet permezz ta’ aċċess b’aktar minn indirizzat wieħed relatat ma’ grupp.

Artikolu 7

Responsabbiltà ►M3 detentur ta' kont PM ◄

1. Biex jiġi evitat kull dubju, ordnijiet ta’ ħlas mibgħuta jew ħlasijiet irċevuti minn ►M3 detenturi ta' kont PM ◄ bis-saħħa tal-Artikolu 6, u minn fergħat skont l-Artikolu 5(4), għandhom jitqiesu li ntbagħtu jew li ġew irċevuti ►M3 detenturi ta' kont PM ◄ innifsu.

2. ►M3 Id-detentur ta' kont PM ◄ għandu jkun marbut b’dawn l-ordnijiet ta’ ħlas, irrispettivament mill-kontenut jew kull nuqqas ta’ ħarsien tal-arranġamenti kuntrattwali jew ta’ xort’oħra, bejn dak ►M3 id-detentur ta' kont PM ◄ u kull waħda mill-entitajiet imsemmija fil-paragrafu 1.

▼M3

3. Detentur ta' kont PM li jaċċetta l-kont PM tiegħu li jiġi indikat bħala l-kont PM Ewlieni ddefinit fl-Anness IIa għandu jkun marbut bi kwalunkwe fattura relatata mal-Ftuħ u l-Operazzjoni ta' kull Kont ta' Kontanti Dedikat marbut mal-kont PM, kif jidher fl-Appendiċi VI ta' dan l-Anness, inkluża kull penali imposta skont il-paragrafu 9(d) tal-Anness IIIa, immaterjalment mill-kontenut ta', jew nuqqas ta' konformità ma', l-arranġamenti kuntrattwali jew oħrajn bejn id-detentur tal-kont PM u d-detentur ta' DCA.

4. Detentur ta' kont PM Ewlieni għandu jkun marbut b'kull fattura, kif jidher fl-Appendiċi VI ta' dan l-Anness, għal konnessjoni ma' kull DCA li miegħu huwa marbut kont PM

▼B

Artikolu 8

Procedura tal-applikazzjoni

1. Biex jissieħbu fit-TARGET2-[daħħal ir-referenza għall-BĊ/pajjiż], il-parteċipanti applikanti għandhom:

(a) jissodisfaw ir-rekwiziti tekniċi li ġejjin: (i) jinstallaw, jamministraw, joperaw u jimmonitorjaw u jiżguraw is-sigurtà tal-infrastruttura tal-IT meħtieġa biex jikkonnettjaw mat-TARGET2- [daħħal ir-referenza għall-BĊ/pajjiż] u jdaħħlu ordnijiet ta’ ħlas fis-sistema. Meta jagħmlu hekk, il-parteċipanti applikanti jistgħu jinvolvu lil terzi partijiet, imma jibqgħu unikament responsabbli. B’mod partikolari, l-applikanti parteċipanti għandhom jidħlu fi ftehim mal- ►M3 fornitur tas-servizz tan- netwerk ta' TARGET2 ◄ biex jiksbu l-konnessjoni u l-permessi meħtieġa, skont l-ispeċifikazzjonijiet tekniċi fl-Appendiċi I; u (ii) ikunu għaddew it-testijiet stipulati minn [daħħal l-isem tal-BĊ]; u

(b) jissodisfaw ir-rekwiziti legali li gejjin: (i) jagħtu opinjoni ta’ kapaċità fil-forma speċifikata fl-Appendiċi III, sakemm l-informazzjoni u r-rappreżentazzjonijiet biex jingħataw f’din l-opinjoni ta’ kapaċità ikunu diġà ġew mogħtija minn [daħħal l-isem tal-BĊ] f’kuntest ieħor; u (ii) għall-entitajiet imsemmija fl-Artikolu 4(1)(b), jagħtu opinjoni nazzjonali fil-forma speċifikata fl-Appendiċi III, sakemm l-informazzjoni u r-rappreżentazzjonijiet biex jingħataw f’din l-opinjoni ta’ kapaċita ikunu diġà ġew mogħtija minn [daħħal l-isem tal-BĊ] f’kuntest ieħor.

2. L-applikanti għandhom japplikaw bil-miktub lil [daħħal l-isem tal-BĊ], bħala minimu jehmżu l-informazzjoni/dokumenti li ġejjin:

(a) formoli kompluti ta’ ġbir ta’ dejta statika kif ipprovduti minn [daħħal l-isem tal-BĊ],

(b) l-opinjoni ta’ kapaċità, jekk mitluba minn [daħħal l-isem tal-BĊ], u

(c) l-opinjoni nazzjonali, jekk mitluba minn [daħħal l-isem tal-BĊ].

3. Il-[daħħal l-isem tal-BĊ] jista’ jitlob ukoll kull informazzjoni addizzjonali li jqis xierqa biex jiddeċiedi dwar l-applikazzjoni għall-parteċipazzjoni.

4. Il-[daħħal l-isem tal-BĊ] għandu jiċħad l-applikazzjoni għall-parteċipazzjoni jekk:

(a) ma jiġux sodisfatti l-kriterji ta’ aċċess imsemmija fl-Artikolu 4;

(b) ma jiġux sodisfatti waħda jew iżjed mill-kriterji ta’ parteċipazzjoni msemmija fil-paragrafu 1; u/jew

(c) fil-valutazzjoni ta’ [daħħal isem il-BĊ], tali parteċipazzjoni tipperikola l-istabbiltà, sodizza u sigurtà kumplessivi tat-TARGET2 [daħħal BĊ/- referenza tal-pajjiż] jew ta’ kwalunkwe komponent ieħor tat-TARGET2, jew tipperikola t-twettiq tal-funzjonijiet ta’ [daħħal isem il-BĊ] kif deskritti fi [irriferi għal-liġi nazzjonali rilevanti] u l-Istatut tas-Sistema Ewropea ta’ Banek Ċentrali u tal-Bank Ċentrali Ewropew, jew toħloq riskji għal raġunijiet ta’ prudenza.

5. Il-[daħħal isem il-BĊ] għandu jikkomunika lill-applikant, id-deċiżjoni tiegħu dwar l-applikazzjoni għall-parteċipazzjoni fi żmien xahar minn meta l- [niżżel l-isem tal-BĊ] jirċievi l-applikazzjoni għall-parteċipazzjoni. Meta l-[daħħal l-isem tal-BĊ] jitlob aktar informazzjoni bis-saħħa tal-paragrafu 3, id-deċiżjoni għandha tiġi kkomunikata fi żmien xahar minn meta l-[niżżel l-isem tal-BĊ] jirċievi din l-informazzjoni mingħand l-applikant. Kull deċiżjoni ta’ ċaħda għandha tinkludi raġunijiet għal dik iċ-ċaħda.

Artikolu 9

Direttorju tat-TARGET2

1. Id-direttorju tat-TARGET2 huwa d-database tal-BICs użati għar-routing ta’ ordnijiet ta’ ħlas indirizzati lil:

(a) ►M3 detenturi ta' kont PM ◄ u l-friegħi tagħhom b’aċċess b’aktar minn indirizzat wieħed;

(b) ►M3 detenturi ta' kont PM ◄ , inklużi dawk b’aċċess b’aktar minn indirizzat wieħed; u

(c) detenturi ta’ BIC indirizzabbli tat-TARGET2.

Għandu jiġi aġġornat kull ġimgħa.

2. Sakemm ►M3 id-detentur ta' kont PM ◄ ma jitlobx mod ieħor, il-BIC(s) għandhom jiġu ppubblikati fid-direttorju tat-TARGET2.

3. ►M3 Id-detenturi ta' kont PM ◄ jistgħu jqassmu biss id-direttorju tat-TARGET2 lill-fergħat tagħhom u lill-entitajiet b’aċċess b’aktar minn destinatarju wieħed.

4. L-entitajiet speċifikati fil-paragrafu 1(b) u (c) għandhom biss jużaw il-BIC tagħhom fir-rigward ta’ ►M3 detentur ta' kont PM ◄ wieħed.

5. ►M3 Id-detenturi ta' kont PM ◄ jirrikonoxxu li l-[daħħal isem il-BĊ] u BĊi oħrajn jistgħu jippubblikaw l-ismijiet tal-parteċipanti u tal-BICs. Barra minn hekk, l-ismijiet u l-BICs ta’ ►M3 detentur ta' kont PM ◄ reġistrati minn ►M3 detentur ta' kont PM ◄ jistgħu jiġu ppub- blikati u ►M3 detentur ta' kont PM ◄ għandhom jiżguraw li ►M3 detentur ta' kont PM ◄ jkunu ftehmu fuq dik il-pubblikazzjoni.







TITOLU III

OBBLIGI TAL-PARTIJIET

Artikolu 10

Obbligi ta’ [daħħal l-isem tal-BĊ] u l-parteċipanti

1. Il-[niżżel l-isem tal-BĊ] għandu joffri s-servizzi deskritti fit-Titolu IV. Bla ħsara għal kif stipulat xort’oħra f’dawn il-Kundizzjonijiet jew kif mitlub mil-liġi, il-[daħħal l-isem tal-BĊ] għandu juża l-mezzi kollha raġonevoli skont is-setgħat tiegħu biex iwettaq l-obbligi tiegħu skont dawn il-Kundizzjonijiet, mingħajr ma jiggarantixxi riżultat.

2. Il-parteċipanti għandhom iħallsu lil [daħħal l-isem tal-BĊ] it-tariffi stabbiliti fl-Appendiċi VI.

3. Il-parteċipanti għandhom jiżguraw li huma konnessi mat-TARGET2- [daħħal ir-referenza għall-BĊ/pajjiż] fil-jiem tax-xogħol, skont l-iskeda tal-operat fl-Appendiċi V.

4. Il-parteċipant jiżgura u jiggarantixxi lil [daħħal l-isem tal-BĊ] li t-twettiq tal-obbligi tiegħu skont dawn il-Kundizzjonijiet ma jiksrux xi liġi, regolament jew liġi sussidjarja li tapplika għalih jew xi ftehim li bih huwa jkun marbut.

Artikolu 11

Kooperazzjoni u informazzjoni

1. Fit-twettiq ta-obbligi tagħhom u fl-eżerċizzju tad-drittijiet tagħhom skont dawn il-Kundizzjonijiet, il-[daħħal l-isem tal-BĊ] u l-parteċipanti għandhom jikkooperaw mill-qrib biex jiżguraw l-istabbiltà, is-solvibbiltà u s-sigurtà tat-TARGET2-[daħħal ir-referenza għall-BĊ/pajjiż]. Għandhom jipprovdu lil xulxin kull informazzjoni jew dokument rilevanti għat-twettiq tal-obbligi u d-drittijiet rispettivi tagħhom skont dawn il-Kundizzjonijiet, bla ħsara għall-obbligi tas-segretezza bankarja.

2. Il-[daħħal l-isem tal-BĊ] għandu jistabbilixxi u jżomm system support desk biex jassisti lill-parteċipanti fir-rigward ta’ diffikultajiet li jinqalgħu b’konnessjoni mal-operazzjonijiet tas-sistema.

3. Informazzjoni aġġornata dwar l-istatus operattiv tal-SSP għandha tkun disponibbli fis-Sistema ta’ Informazzjoni tat-TARGET2 (T2IS). It-T2IS tista’ tintuża biex tinkiseb informazzjoni dwar kull każ li jaffettwa l-operat normali tat-TARGET2.

4. Il-[daħħal l-isem tal-BĊ] jista’ jew jikkomunika messaġġi lill-parteċipanti permezz ta’ messaġġ ta’ komunikazzjoni tal-ICM jew permezz ta’ kull mezz ieħor ta’ komunikazzjoni.

5. Il-parteċipanti huma responsabbli għall-aġġornament fil-ħin tal-formoli ta’ ġbir ta’ dejta statika eżistenti u biex jibagħtu l-formoli ta’ ġbir ta’ dejta statika ġdida lil [daħal-isem tal-BĊ]. Il-parteċipanti huma responsabbli biex jivverifikaw l-eżattezza ta’ informazzjoni dwarhom li tiddaħħal fit-TARGET2-[daħħal ir-referenza għall-BĊ/pajjiż] mill-[daħħa l-isem tal-BC].

6. Il-[daħħal l-isem tal-BĊ] għandu jitqies li huwa awtorizzat jikkomunika lill-BĊi li jipprovdu l-SSP kull informazzjoni dwar il-parteċipanti li l-BĊi li jipprovdu l-SSP jista’ jkollhom bżonn fir-rwol tagħhom ta’ amministraturi tas-servizz, skont il-kuntratt fis-seħħ mal- ►M3 fornitur tas-servizz tan- netwerk ta' TARGET2 ◄ .

7. Il-parteċipanti għandhom jinfurmaw lil [daħħal l-isem tal-BĊ] dwar kull tibdil fil-kapaċità legali tagħhom u dwar tibdiliet leġiżlattivi rilevanti li jaffettwaw kwistjonijiet koperti bl-opinjoni nazzjonali fir-rigward tagħhom.

8. Il-parteċipanti għandhom jinfurmaw lil [niżżel l-isem tal-BĊ] dwar:

(a) kull parteċipant indirett ġdid, detentur ta’ BIC indirizzabbli jew entità b’aċċess b’aktar minn indirizzat wieħed li huma jirreġistraw; u

(b) kull tibdil għall-entitajiet elenkati fil-paragrafu (a).

9. Il-parteċipanti għandhom jinfurmaw minnufih lil [daħħal l-isem tal-BĊ] jekk iseħħ każ ta’ inadempjenza fir-rigward tagħhom.







TITOLU IV

AMMINISTRAZZJONI TA’ KONTIJIET PM U PPROĊESSAR TA’ ORDNIJIET TA’ ĦLAS

Artikolu 12

Ftuħ u amministrazzjoni ta’ kontijiet PM

1. Il-[daħħal isem il-BĊ] għandu jiftaħ u jopera tal-anqas kont PM wieħed għal kull parteċipant. Fuq talba ta’ parteċipant li jaġixxi bħala bank ta’ settlement, il-[daħħal isem il-BĊ] għandu jiftaħ subkont wieħed jew iżjed fit-TARGET2-[daħħal BĊ/pajjiż ta’ referenza] li jintuża biex tiġi ddedikata l-likwidità.

2. [Daħħal jekk applikabbli: M’għandu jitħalla l-ebda bilanċ ta’ debitu fil-kontijiet PM].

3. [Daħħal jekk applikabbli: Fil-bidu u fit-tmiem tal-jum tan-negozju, għandu jkun hemm bilanċ żero fil-kontijiet PM. Il-parteċipanti għandhom jitqiesu li jkunu taw struzzjonijiet lil [daħħal l-isem tal-BĊ] biex jittrasferixxi kull bilanċ fi tmiem il-jum tan-negozju għall-kont indikat mill-parteċipant].

4. [Daħħal jekk applikabbli: Fil-bidu tal-jum ta’ negozju li jmiss, dan il-bilanċ għandu jiġi ttrasferit mill-ġdid għall-kont PM tal-parteċipant].

▼M2

5. Il-kontijiet PM u s-sottokontijiet tagħhom għandhom jiġu rremunerati bir-rata ta' żero fil-mija jew ir-rata tal-faċilità ta' depożitu, skont liema tkun l-aktar baxxa, ħlief jekk jintużaw biex iżommu r-riżervi minimi meħtieġa. F'dak il-każ, il-kalkolu u l-ħlas ta' remunerazzjoni għaż-żamma ta' riżervi minimi għandhom jiġu rregolati mir-Regolament tal-Kunsill (KE) Nru 2531/98 tat-23 Novembru 1998 li għandu x'jaqsam mal-applikazzjoni ta' riservi minimi tal-Bank Ċentrali Ewropew ( 15 ) u r-Regolament (KE) Nru 1745/2003 tal-Bank Ċentrali Ewropew tat-12 ta' Settembru 2003 dwar l-applikazzjoni ta' riżervi minimi (BĊE/2003/9) ( 16 ).

▼B

6. Minbarra s-saldu ta’ ordnijiet ta’ ħlas fil-Modulu tal-Ħlasijiet, kont PM jista’ jintuża biex jitħallsu ordnijiet ta’ ħlas lil u minn Home Accounts skont ir-regoli stabbiliti minn [daħħal l-isem tal-BĊ].

7. Il-parteċipanti għandhom jużaw l-ICM biex jiksbu informazzjoni dwar il-pożizzjoni tagħhom tal-likwidità. Il-[daħħal l-isem tal-BĊ] għandu jipprovdi rendikont ta’ kuljum tal-kontijiet lil kull parteċipant li jkun talab dan is-servizz.

Artikolu 13

Tipi ta’ ordnijiet ta’ ħlas

▼M3

Dawn li ġejjin huma kklassifikati bħala ordnijiet ta' ħlas għall-finijiet ta' TARGET2:

(a) ordnijiet ta' trasferiment ta' kreditu;

(b) istruzzjoni ta' debitu dirett irċevuti taħt awtorizzazzjoni ta' debitu dirett;

(c) ordnijiet ta' trasferiment ta' likwidità; u

(d) ordnijiet ta' trasferiment ta' likwidità PM lil DCA.

▼B

Artikolu 14

Aċċettazzjoni u ċaħda ta’ ordnijiet ta’ ħlas

1. Ordnijiet ta’ ħlas mibgħuta minn parteċipanti jitqiesu li ġew aċċettati minn [daħħal l-isem tal-BĊ] jekk:

(a) il-messaġġ ta’ ħlas huwa konformi mar-regoli stabbiliti mill- ►M3 fornitur tas-servizz tan- netwerk ta' TARGET2 ◄ ;

(b) il-messaġġ ta’ħlashuwakonformi mar-regoli ta’l-ifformattjar u l-kundizzjonijiet tat-TARGET2-[niżżel ir-referenza għall-BĊ/pajjiż], u jgħaddi d-double entry check, deskritta fl-Appendiċi I; u

(c) fil-każ li xi pagatur jew min jitħallas ikunu ġew sospiżi, ikun inkiseb il-kunsens espliċitu tal-BĊ tal-parteċipant sospiż.

2. Il-[daħħal l-isem tal-BĊ] għandu jiċħad minnufih kull ordni ta’ ħlas li ma tissodisfax il-kundizzjonijiet stabbiliti fil-paragrafu 1. Il-[daħħal l-isem tal-BĊ] għandu jinforma lill-parteċipant b’kull ċaħda ta’ xi ordni ta’ ħlas, kif speċifikat fl-Appendiċi I.

3. L-SSP tiddetermina t-timbru tal-ħin (timestamp) għall-ipproċessar ta’ ordnijiet ta’ ħlas fuq il-bażi tal-ħin meta tirċievi u taċċetta l-ordni ta’ ħlas.

Artikolu 15

Regoli ta’ prijorità

1. Il-parteċipanti li jagħtu struzzjonijiet għandhom jindikaw kull ordni ta’ ħlas bħala waħda minn dawn li ġejjin:

(a) ordni ta’ ħlas normali (klassi ta’ prijorità 2);

(b) ordni ta’ ħlas urġenti (klassi ta’ prijorità 1); jew

(c) ordni ta’ ħlas urġenti ħafna (klassi ta’ prijorità 0).

Jekk ordni ta’ ħlas ma tindikax il-prijorità, għandha tiġi kkunsidrata bħala ordni ta’ ħlas normali.

2. Ordnijiet ta’ ħlas urġenti ħafna jistgħu jiġu indikati hekk minn:

(a) BĊi; u

(b) parteċipanti, f’każijiet ta’ ħlasijiet lil u mis-CLS International Bank u trasferimenti ta’ likwidità fir-rigward ta’ settlement ta’ sistema anċillari bl-użu tal-Interfaċċa tas-Sistema Anċillari.

▼M3

L-istruzzjonijiet kollha tal-ħlas li jingħataw minn sistema anċillari permezz ASI biex jiġu ddebitati jew ikkreditati l-kontijiet PM tal-parteċipanti u ordnijiet ta' trasferiment ta' likwidità PM lil DCA għandhom jitqiesu li huma ordnijiet għal ħlas urġenti ħafna.

▼B

3. Ordnijiet ta’ trasferiment ta’ likwidità mibdijin permezz tal-ICM huma ordnijiet ta’ ħlas urġenti.

4. Fil-każ ta’ ordnijiet ta’ ħlas urġenti u normali, il-pagatur jista’ jibdel il-prijorità permezz tal-ICM b’effett immedjat. M’għandux ikun possibbli li tinbidel il-prijorità ta’ ordni ta’ ħlas urġenti ħafna.

Artikolu 16

Limiti ta’ likwidità

1. Parteċipant jista’ jillimita l-użu ta’ likwidità disponibbli għal ordnijiet ta’ ħlas fir-rigward ta’ parteċipanti oħra tat-TARGET2, ħlief fir-rigward ta’ xi wieħed mill-BĊi, billi jiffissa limiti bilaterali jew multilaterali. Dawn il-limiti jistgħu jiġu ffissati biss fir-rigward ta’ ordnijiet ta